30. URTEURRENAREN AKTA | CJN-NGJ\nAzala Uncategorized @eu 30. URTEURRENAREN AKTA\n“Gazteriaren oraina eta etorkizuna ulertzeko gakoak”\nDokumentua deskargatu nahi baduzu, egin klik hemen: acta_eusk_construyendo-reflexiones.\nSarrera: Víctor Reloba, Espainiako Gazte Kontseilua (CJE)\nGazteriaren inguruko estereotipoak agerikoak izaten dira belaunaldi bakoitzean, joera sistematikoa hurrengo belaunaldiarekiko mesfidantza izanik. Neska-mutil gazteak, inguruneko adinekoak (gurasoak, maisu jaun/andreak, etab.) errespetatzen ez dituzten “tiranoak” izango balira bezala aurkeztuak izaten dira.\nOhiko estereotipo bat izaten da gazteriari izaera ez parte hartzailea, indibidualista eta gizarteko arazoekiko axolagabea leporatzea. Hala ere, datuen arabera, 2000. urtera bitarteko gazteriaren partaidetza % 30ekoa zen, 2016an % 20koa izanik, baina eremu guztietan hedapena nagusitu da, sindikalean eta bakezalean izan ezik. Era berean, 15M-an gazteriaren % 35ak partaidetza aktiboa erakutsi zuen. Horrela, esan dezakegu trantsizioko belaunaldiaren ondoren, bigarren belaunaldi parte hartzaileena garela. Baina gure partaidetza ezberdina da, kolektiboetan eta kanpaina ez formaletan, elkartetan gara partaide, baina ez bazkide, etab. modura.\nZein erronka ditugu etorkizunerako?\nPartaidetzarekin lotutako desberdintasunekin amaitzen joatea, izan ere, nabarmenagoa da unibertsitate ikasketak dituzten erdi-goi mailako klaseko gizonezkoaren partaidetza kopurua. Ondorioz, partaidetza tarte batean gizonezkoak nagusitzen dira eta gazteriaren % 38a kanpoan uzten da.\nEgungo partaidetza maila ez jaistea. Horretarako, gure ustean funtsezkoa da konstituzioaren 48. Artikulua, eskolatik hura sustatzea eta horrez gainera 16 urterekin bozkatzeko eskubidearen alde borroka egitea. Gure eskakizun maila hedatuz joan behar gara eta adibidez, konpetentzia ez formalen onarpena lortzeko ere borrokatu.\nArdura gure gain hartu behar dugu eta transmititu gazteon kontua dela gehiago eta hobeto parte hartzeko modua hautatzeko erabakia. GARAIAK ALDATZEN ARI DIRA.\nZenbateraino da beharrezkoa Gazte Kontseiluak aldatzea, partaidetza modu berriak eskuratzeko?\nHain zuzen, erronka giltza da, errealitate berriekin egokitzea eskatzen du eta jadanik badaude Gazte Kontseiluak kolektibo Ez formalak integratzeko aldaketa horiek egiten ari direnak. Gazte Kontseiluak Gazteriarekin egokitu behar dira eta ez alderantziz.\nHeziketa Ez Formala: Raúl González, Lurberri Aisialdirako eta Olgetarako Eskola\nGazteriaren ideiak, uste sendoak, ametsak, erronkak Heziketa Ez Formalean islatzen dira.\nHeziketa ez formalaren inguruko 5 ideia nagusi:\nHeziketa ez formala eremu giltza izaten da gazteen partaidetzarako. Sormenerako, eraldaketarako, kritikarako, gizarte garapenerako eta hobekuntzarako baliabide bat da, bai helduentzat eta bai pertsona gazte erabiltzaileentzat.\nGizarte mailako eskaera bat estaltzera dator. Noizbait heziketa ez formalean partaide izandako familiek euren seme-alabentzat eskatu egiten dute. Nerabeentzat egiazkotasun eta garapen esparruak izaten dira. Gizartearen marjinetan aurkitzen den edozeinentzat funtsezko eremua izan ohi da.\nHeziketa ez formalean jarduten diren elkarteak osoak, eraldatzaileak, bokaziozkoak izaten dira.\nBeharrezkoa eta funtsezkoa da heziketa ez formala baloratzea: Bai dagokion ohoreagatik eta bai baliabide ekonomikoen ekarpenagatik.\nPertsonen artean adituak ematen ditu ezagutzera, beraz, aberasgarria da banakako mailan zein gizarte mailan. Bertara etortzen denak, arrazoi ezberdinengatik egiten du (bokazioa, curriculuma…), horiek guztiak baliodunak izanik.\nBeharrezkoak eta posibleak al dira burokratizazioa gutxiago erreklamatzeko ekintza bateratuak?\nEska daitezke eta hala egitea dagokio, epeak etab. arintzeko sinplifikazio proposamenak daudenez. Gogoan hartu horretarako aukera duzuenok!!!\nElkartegintza: Javier Bermejo, I Becchi\nZer da elkarte bat? Pertsona talde honen alderdi komuna “familia” da, helburu komun batean oinarrituta jardutea bilatzen duena.\nZein erronkari egiten diote aurre? BOK erronkari:\nBurokraziaren B. Arantzaz betetako bide bat da, legeak, izapideak, zergak (IAE) barne hartzen dituena, …eta azkenean horietako batekin ziztada jasaten amaitzen dugu.\nOndarearen O. Denbora, borondatez eskaintzen den ondare bat da, giltza da denbora behar bezala banatzea, pertsona batzuen gainkarga saihesteko.\nKutsaduraren K. Funtsezkoa da “atzetik datozen” pertsonak kutsatzea, gazteria berria atxikitzea eta horrela elkarteen segida bermatzea.\nEnplegua: Ibai Navarro, Gazte Langileok\nGuztiok jasaten dugu behin-behinekotasuna gure enpleguan eta gure egunerokotasunean. Behin-behinekotasun honek, bestalde, ohiko sindikazio moduak eragozten ditu, esaterako laneko eskubideak defendatzeko modua. Ondorioz, ekimen berri bat eskaintzera gatoz (laneko Auto-defentsa Sarea) laneko eskubideak defendatzeko baliabide berri modura, gazteentzat izateaz gain, pertsona guztiengana hedatzen dena.\nSarea, gatazka zehatzen aurrean erantzuna emateko da, enpleguarekin lotutako gazte elkartegintza berriro jendarteratzea nahi du, hain zuzen enpleguarekin lotutako errealitate berrietatik abiatuta. Errealitate hauek aldatu egin dira eta horregatik, egoera eta behar berrien aurrean erantzuna emango duten antolatzeko modu berriak behar ditugu. Laneko Auto-defentsa Sarea, errealitate honetarako eta behar horietarako Erantzun bat ematera dator.\nAitor Etxarte, Nafarroako eskola kontseilua\nNafarroa da unibertsitate ikasketak dituzten pertsonen kopuru handieneko erkidegoa, eta hain zuzen emakumezkoek gutxi gorabehera % 50a eratzen dute! Baina halaber lehen mailako ikasketak amaitutako edo ikasketarik gabeko pertsonen (nagusiki gizonezkoak) % 25a islatzera dator!\n“Paisaia” hau guztiok marraztu dugu, eta horregatik guztion zeregina da hura aldatzea. Baina, zeintzuk dira gainditu behar ditugun erronka zehatzak?\nLehenik eta behin, indarrean dagoen tarte izugarriarekin amaitzea. Hezkuntza sistema inklusiboagoa izatea. Bigarren, pentsatzea zeintzuk iritsi diren azkenak eta nolakoa den horien egoera. Halaber kontuan hartzea generoa, diskriminazio elementu modura, hala nola kontuan hartu beharrekoak diren bestelako elementuak, hezkuntza sistema benetan inklusiboa izatea nahi badugu.\nEdurne Zaratiegui, NUP-eko Ikasleen Kontseilua:\nPartaidetza funtsezkoa da (funtsezkoena) gazteriarentzat, esparru guztietan eta horien artean, hezkuntzakoan. Hala ere, hezkuntzaren esparruan, pertsona ugari dira nahi dituzten ikasketak egitera heldu ezin direnak, baita sistema publikoan ere.\nEgoera honen aurrean ez da aski izango kexatzea, aldiz derrigorrezkoa izango da jardutea eta parte hartzea, izan ere, hezkuntzarik gabe ez daukagu ezer!\nGauzak nola dauden ikusita, agerikoa gertatzen zaigu “honek ez duela funtzionatzen”! Aldaketa itzela behar dugu! Guztiok izan behar dugu benetako eskubidea eta aukera ikasketak egiteko! Hezkuntzaren oinarrizko eskubidearen alde borrokatu behar dugu!\nMigrazio Mugimenduak: Javier Induráin, Nafarroako SOS Arrazakeria\nOpari bat da gai hau jorratuz parte hartzeko aukera izatea. Baina bere konplexutasunagatik eta hedaduragatik oparia pozoindua bihurtzen da, 3 minututan jorratzen badugu.\nMigrazio mugimenduak aipatzean, derrigorrezko lekualdatze masiboak eta horien arrazoiak ditugu hizpide (Gerrak, baliabideen ustiapena, politika anti-sozialak, ingurumena, etab.). Ondorioz, dena lapurtzen eta pobretzen duten herrialde garatuak izango ditugu hizpide. Horrela, pertsona guztien lehenengo eskubidea urratzen da, alegia, derrigorrez migratu behar izateko egoera ez jasatekoa.\nEta horrez gainera galdetu behar diogu gure buruari azken batean “Europa Gotorlekua” inbasioa jasaten ari ez ote den. Errealitateak esaten digu lekualdatzeen %86a “garapeneko bidean dauden” herrialdeen artean gertatzen dela, beraz, soilik atal minimo bat gertatu izaten da “herrialde garatuetarantz”. Baina Europan jende-oldeaz hitz egiten da, justifikatzeko mugetako heziak, mediterraneoan genozidio baten gertakizuna ahalbidetzen duten politikak, bero-beroan eginiko itzulketak edo Marokora edo Turkiara eginiko muga kanporaketak, “poli gaiztoaren” papera bete dezaten ordaintzen diegun bitartean.\nBaina horrez gainera barne mugak aipatu behar ditugu. CIE-tako askatasun-gabetzera, osasun arloko eskubidea, inklusio errentak edo errenta bermatuak, “paperak” eskuratzeko baldintzak eta izapideak eskuratzeko baldintzak murrizteko erabiltzen diren barne mugak izango liratekeenak Azken batean, aipatu behar dugu pertsona migratzaileak EZ direla onartzen, gizarte eta politika eskubide berdinak dituzten subjektu bezala.\nBestalde, Arrazakeria aipatu behar dugu. Pertsona migratzaileak iruzurgileak, klandestinoak, alferrak eta gizarte laguntzez aprobetxatzen direnak, gaizkileak, terroristak balira bezala aurkezten dituen irudikapen horretaz. Pertsona migratzaileak duintasunik gabeko gizakiak balira bezala aurkezten dituen irudikapenaz. Eta irudikapen hori, emakumeekiko, pertsona migratzaileekiko, pertsona pobreekiko eta hemen halaber pertsona ijitoekiko nolabaiteko “gailentasun” bat justifikatzea ahalbidetzen duen matxismoarekin eta klasismoarekin lotuta dago, izan ere, azken horiek pertsona migratzaileek bezalako barne heziak jasaten dituzte.\nHori guztia dela eta, erresistentzia, borroka bateratuen eta mestizoen estrategiak garatu behar ditugu, bateratu egiten gaituztenak (ijitoak ez diren pertsonak, ijitoak eta migratzaileak) borroka komunetan, esaterako Iruñea Harrera Hiria, Astearteak Eguzkitan/los Martes al Sol, Oinarrizko Errenta etab. Errebindikazio komun horiek elementu mestizo komun bat izan behar dute: “PERTSONA GUZTIENTZAKO ESKUBIDE GUZTIAK”. Hori izan beharko da jarraitu beharreko bidea.\nMendebaldeko Sahara: Aichatu Yeslem, UJSARIO (Fronte Polisarioko Gazteria)\nEzagutzen al duzue gai hau? 1975. urtean Mendebaldeko Saharako Espainiako koloniaren hustuketa gertatu zen eta jarraian Marokok hartu zuen. Saharako herria 2tan zatitu zuen pareta batek, hain zuzen munduko bigarren luzeena zenak. “Zauri hori oraindik ez da sendatu”. Paretaren alde batean gelditu ziren exiliatuak eta errefuxiatuen eremuak eta paretaren bestaldean berriz, okupatutako lurraldeak.\nSaharako gazteriak kanpamenduen barruan soilik lehen hezkuntza ikasi dezakegu, eta gure ikasketekin jarraitzeko Venezuelara, Kubara, Espainiara, lehen Libiara…joan beharrean aurkitzen gara.\nMendebaldeko Saharak “Gobernu Gazte“ batekin kontatzen du erbestean, karrerak eginak dituzten gazteekin, baina “euren lurrik” erabilgarri ez dutenez, ezinezkoa gertatzen zaie horiek praktikara eramatea. Honek nostalgia, etsipena eragiten die, jadanik irtenbiderik gabeko 40 urte joan dira. Horregatik, bide bakarra borrokan jarraitzea da, nazioarteko partaidetza eta atsedenik gabeko bistaratzea direla medio.\nNolako agertokia irudikatzen duzue Saharan?\n75 eta 91 urteen artean gerra bat garatu zen Marokoren kontra. 91etik egundaino negoziazio bat dago indarrean ONU-ren bidez, Bakea lortuko delakoan. Baina gazteen ikuspegia da pazientzia agortu egin dela. Beti bakean konfiantza dugu, gerra “ez delako egokia”…Baina pazientzia agortu egin da eta beste bide bat bilatu beharko da.\n4. GIZARTE INKLUSIOA.\nSarrera: Ricardo Hernández, Pobreziaren eta Gizarte Esklusioaren Kontrako Borroka Sarea.\nSarea gazteagoa da CJN-NGK baino. Jadanik 30 urte bete dituzue, beraz, dagoeneko ez zarete hain gazteak, ezta?\nSare modura gure gain hartzen dugun misioa gure izenean islatuta dago (Pobreziaren eta Gizarte Esklusioaren Kontrako borroka Sarea).\nEstatuko azkeneko txostenetan, Nafarroako pobrezia maila hegoaldeko beste hainbat eskualdetakoaren azpitik dago, baina Nafarroako per capita errentak antza gehiago du Europako beste Eskualde batzuetakoekin; haiekin konparatzean nabarmenki galtzen ateratzen gara. Bestalde, gazteriaren % 24a soilik emantzipatu daiteke, eta horrek ere gizarte esklusioa eragiten du.\nGizarte esklusioak gure gizarteko barne pareten moduko eragina izango du: kolektibo zehatzak, auzo osoak, azken batean, baliabideak eskuratu ezin dituzten pertsonak (pertsona gazteak barne). Beraz, oso beharrezkoak dira sareko jarduera, aliantzak, estekak, kolaborazioak, esaterako RNLPES-kin edo CJN-NGK erakundearekin egiten direnak. Bestalde, Sareko teknikari jaun/andreak zahartzen ari dira, beraz, jende gaztearen partaidetza behar dugu!\nGogoraraztea jadanik bideratzen ari dela Errenta Bermatu berria, zeinetan RIS-en baino kolektibo gehiago barne hartzeaz gainera pertsona onuradunen hein handi batentzat baldintzak hobetuko ziren, besteren artean, 18 eta 24 urte bitarteko pertsonen kolektiboa kaltetua gertatu arren.\nHori guztia dela eta, beharrezkoa da elkarrekin aurrera egiteko eta barne pareta horiek botatzeko bideak eta zubiak eraikitzea!\nIjitoen Kolektiboa: Joni Amador, Chavorroak eta Chavorriak.\nJoni Amador naiz, Erdi Mailako ikasle Gazte ijitoa eta hau da jendaurrean hitz egiten dudan lehenengo aldia. Baina neska-mutik gazte ijitoen izenean hitz egiteak horretarako indarra eman dit.\nGaur egun Nafarroan 8000 pertsona ijito bizi dira, eta horietatik % 50ak 25 urte baino gutxiago ditu. Horietatik, 10etik 8ek ez dute bigarren hezkuntza amaitzen.\nErrealitate honen aurrean, gure elkartea (neska eta mutil gazteekin eratua) 2014an sortu zen, “Sabicas”en omenez (gazte ijitoentzako erreferentea eta ispilua) eginiko dokumental batetik abiatuta, ondorengo helburuak lortzeko: Ijito gazteei ahotsa ematea, partaidetza bultzatzea, ijitoen kultura babestea, gazte ijitoen eta gainerako gazteen arteko harremanak bultzatzea, ijito gazteen irudi positibo bat ematea.\nIkasketek baliabide gehiago ematen dizkigute gure eskubideak defendatzeko, gure errealitatea eta errebindikazioak kanporatzeko. Osasuna eta Askatasuna!\nPertsona Migratzaileen Kolektiboa: Maite Ziganda, SEI.\nIrudikatu dezagun 16 urteko neska gazte bat garela, Iruñera heltzen dena, atzean utzita lagunak, familia, bere ingurunea (paisaia, zaporeak, usainak…). Nola sentituko ginateke? Ba horrela sentitzen dira Nafarroara bizitzera etortzen diren gazte migratzaileak, dolu prozesuan eta gure gizartearen inguruko ezagutza eta egokitzapen prozesuan SEI-tik artatuak izaten direnak.\nGizarteratu zaitez berehala! Esaten diegu gizartetik. Baina, kontzienteak al gara bere egoeraz?\nEta halaber kontuan hartu behar ditugu hemen jaiotako neska-mutil gazteak, bere gurasoak beste herrialde batzuetatik Nafarroara migratzera behartuta aurkitu zirenez oraindik ere migratzailetzat hartzen ditugunak, hemen jaio izan arren! Kontzienteak al gara halaber egoera honetaz?\nEta halaber galdetu behar diogu gure buruari: Nola gizarteratuko gara? Gizarte integratzaile bat behar dugu. Horretarako, guztiok ekarpen handia dugu egiteko. Gure burua eta gizartea ireki behar ditugu. Horrek hobeak izatera eramango gaitu.\nSarrera: Ibai Aramburu, CJN-NGK:\nOsasun arloko zaintzak, indarrean dauden estereotipoak alde batera uzteko ahalegina egin behar du kolektibo honi dagokionez: oraindik prestatzen ari dira eta ez dira pertsona helduak, arduragabeak dira… Iritzi hauek guztiek baldintzatu egiten dituzte gure ekintzetako asko (esparru guztietan, baina gazteriaren esparruan ere bai) eta horrek bi modutan jokatzera eramaten gaitu: edo ez dugu horien iritziarekin kontatzen edo, kontatzen dugunean, ez du balio izaten pertsona heldu batenak bezainbeste, edo bestela gure kabuz erabakitzera jotzen dugu, gure jardueretatik, gehien komeni zaiena zer den erabakitzen dugunok. Osasun propioaren gestioan gazteriaren ahalduntzea eragozten duten dinamikak hauek urratzeko ahalegina egin behar dugu, eta langile teknikoaren eta gazteen arteko gune komunak sortzen hasi, aldi berean geure ardura izanik administraziotik gazteriarekin egokitzea, alderantziz izan beharrean. Zentzu honetan, osasuna ikuspuntu positibo batetik jorratzeak, arriskuen ordez zaintza azpimarratzen saiatuz, hurbildu egingo gaitu gazteriarengana, batez ere arriskuetan oinarritzen diren kanpainekin alderatuta. Osasunari buruzko diskurtsoa/jarduerak sortzeko beharra dago, eta ez gazteriarentzat, gazteriarekin eta horien partaidetzarekin baizik.\nSexualitatea: Ibai Aramburu, Gozamenez\nGozamenez-Con Mucho Gusto, 5 erakunderekin (CJN-NGK, Sare, Hiesaren Kontrako Hiritarren Batzordea, Hegoak eta Andraize) osatutako koordinadora bat da, gazteak eta sexualitatea binomioarekin jardunean aritzen dena. Sexualitate positibo baten aldeko apustua egiten du, abiapuntutzat hartuta plazerra, gozamena, arriskuak errespetutik eta zaintzatik edo autozaintzatik jorratuz eta sexualitatea bere osotasunean, modu integratzailean ulertuz, bizitza osoan zehar pertsonen baitan dagoen alderdi bat gehiago bezala hartuta. Pertsona gazteek garatu nahi dituzten jarduerak proposatzen dituzte eta Koordinadora, guneko teknika giltzaren batekin batera, hura gauzatzeaz arduratzen da. Funtsezko giltza modura aipatzen dira hizkuntza gaztearekin eginiko komunikazioa eta hedapenak, gazteriari dagozkion ordutegiekin eta guneekin egokitzea zainduz.\nKontsumoak: Eider Jaime, Hegoak\nHegoak elkarteak drogen kontsumoekin lotutako arazoen prebentzioa jorratzen du. Programa ezberdinak garatzen ditugu gazteriarekin. Nola egiten dugu?\nJende gaztea dagoen tokietara hurbiltzen gara, gure filosofiatik aritzen gara jardunean, gazteriaren egoerak, eskaerak eta kezkak kontuan hartuta. Horietako batzuk zenbait pertsona helduenak bezain moralistak dira, baina halaber neska-mutil gazte oso irekiak daude.\nFuntsezkoa da gazteen eskaerak entzutea, interakzio zuzena bultzatzea zainduz, kontuan hartuta horien ingurunea eta egoera pertsonala, informatzeko eta arriskuak murrizteko orduan.\nEta horrez gainera oso beharrezkoa iruditzen zaigu Sare Publikoaren inplikazioa. Nafarroako Gobernuko departamentu ezberdinen, beste erakunde batzuen eta halaber Hegoak bezalako organizazioen jarduera koordinatua behar dugu, horietan gai hauek zuzenean gazteekin jorratzen direnez.\nSarrera: Sonia Cabrero, Lamias\nZer datorkigu burura berdintasuna hitzarekin? Berdintasuna zeharkako elementu bat da!\nBerdintasuna egunerokotasunaren baitan gertatu eta praktikatu behar da. Berdintasunezko gizarteak behar ditugu. Gure portaera pertsonaletatik, hizkuntzatik, sare sozialetan partekatzen dugunetik abiatuta. Horietan guztietan, desberdintasuna eragiten duten ROLAK erreproduzitzen ditugu.\nGenero Berdintasuna: Sonia Cabrero, Lamias\nLamias 2008an sortu zen, eremu hau feminismotik jorratzen duten emakume gazteen elkarteen gabezia estaltzeko. Gogorarazi nahi dut feminismoa emakumezkoen eta gizonezkoen arteko berdintasuna defendatzen duen mugimendua eta ideologia dela.\nEmakumeen kolektiboa bereziki jasaten ari da laneko prekarietatearen egoera. Zentzu honetan, Nafarroa da genero ezberdintasun handiena erakusten duen autonomia erkidegoa.\nNafarroan ezinezkoa da osasun publikoan abortatzea.\nDiskriminazioak daude eguneroko bizitzan, eta ez soilik eraso sexistak.\nEzinbestekoa da haurtzarotik eta heziketatik jardutea. Funtsezkoa da heziketa afektibo-sexuala. Eta horrez gainera, emakumearen ikuspegi anitza eta zeharkakoa (jatorria, etnia, klasea…) ematen da.\nLGTBI: Erika Salvarierra eta Iker Moreno, Kattalingorri\nKattalingorri eremu irekia eta anitza da, 2000. urtetik LGTBI kolektibo ezberdinak barne hartzen dituena. Esan dezakegu azken urtetan irekitasuna nabarmenagoa dela, baina Nafarroa oraindik ere LGTI-foboa da .\nKattalingorritik administrazioarekin kolaboratzea planteatu zen, arreta eta aholku zerbitzu bat garatzeko. Horrela, 2016ko abuztuan, LGTBI informazio eta arreta zerbitzu bat sortu zen. Eroso sentitzera garamatzan gune bat da, kolektibo honek jasaten dituen erasoak salatzeko eta gizarte tolerante baten alde borrokatzeko bidea ematen duena. Eta horrez gainera, sexu aholkuaren zerbitzu batekin kontatzen du. Sexua eta desira jorratzen dira, paraleloak izan arren ezaugarri propioak dituztela ahaztu gabe. Banakako aholkularitzak hala nola berdinen arteko laguntza taldeak garatzen dira, profesionalen babesarekin.\nHara hurbiltzera eta ahalduntzera animatzen zaituztegu!\nAniztasun funtzionala: Bárbara Trébol, ANFAS\nBarbara naiz, eta desgaitasun intelektuala jasaten dut. Desgaitasun intelektuala jasaten dugun pertsonek babesak behar ditugu, izan ere, babes horiekin gainerako jendeak bezalako gauzak egin ditzakegu. Aniztasun funtzionalak pertsona guztiak hartu behar ditu barne, zeren pertsona bakoitzaren funtzionamendua ezberdina da.\nNire lanean, beste edozein pertsonak bezalako zeregin eta jarduera berdinak garatzen ditut eta horrez gainera, boluntarioa naiz ANFAS bezalako elkarte eta kolektibo ezberdinetan.\nSoldata duina, etxebizitzarako eskubidea eta hori lortzeko beharrezko babesak eskatzen ditugu. Hurbileko mundu batean, mundua eskuragarria izan dadila guztiontzat.\nPrevious article\tURTE BERRIKO PROPOSAMENAK Next article\t2016 Nafarroako Emantzipazio Behatokia. Errealitate krudelaren dosi berri bat.


2021-2022 Egutegia dela eta. - Steilas\n2021-2022 Egutegia dela eta.\nHaurreskolak Partzuergoak gaur jakinarazi du 2021-2022 ikasturtean haurreskolak 2022ko uztailaren 29ra arte (ostirala) mantendu behar direla irekita. Horra hor aurten egutegia horren berandu bidaltzearen arrazoia. Antza, Zuzendaritza Batzordeak uztailaren 1ean izan zuen bileran hartu zuen erabaki hori. Egutegiarekin batera bidali duten idatziak, gainera, ez du azaltzen nola uztartuko den haurreskolako egutegi hori hezitzaileen egutegiarekin (222 egun/212 egun). Sindikatuei ezer jakinarazi gabe eraman dute prozesu hori aurrera.\nLotsagarria iruditzen zaigu erabaki hori hartzeko Haurreskolak Partzuergoak, Hezkuntza Sailak eta Eusko Jaurlaritzak izan duten gardentasun falta eta sekretismoa, Zuzendaritza Batzordearen jardunean gorpuztuta. Erabakiak Haurreskolak Partzuergoko Lan Hitzarmena urratzen ez duela ematen duen arren, haurreskolen, hezitzaileen eta familien egunerokotasunean horren besteko aldaketa suposatzen duen erabaki hori horrela hartzea ez da bidea. Are gutxiago, egutegia langileenarekin nola uztartuko den azaldu gabe.\nLangileok eta familiek eskubidea dugu ikasturtea hasi baino lehenago egutegia zein izango den ezagutzeko; are gehiago, aurtengoak aldaketa sakon hori dakarrenean. Non geratu da patronala eta alde sozialaren arteko negoziazioa eta elkarlana? Azken urte t´erdian sindikatuekiko (eta, ondorioz, langileekiko) erakutsi duten mesprezu eta begirune faltak bereziki arduratzen gaitu.\nEusko Jaurlaritzak eta Hezkuntza Sailak erabaki horrekin lortzen dutena marketing politiko hutsa da, langileei nola eragingo digun azaldu gabe. Kalera ematen duen eskaparatea polita geratu zaie.\nEra berean, ezin dugu aipatu gabe utzi Zorione Etxezarraga gerentearen jarduna. Haurreskolak Partzuergoa kudeatzeko duen ezintasuna agerian geratu da beste behin. Hamaikagarren aldiz, soberan erakutsi du betetzen duen postua handi geratzen zaiola: iniziatiba, irmotasun eta lidergo ezak dira bere trebetasun nagusiak. Beste batzuen erabakien eskura dagoen txotxongilo bat besterik ez da. Ez dugu gustoko hori guztia esatea, baina, zoritxarrez, egunero bizi dugun errealitatearen erreflejua diren hitzak dira.\n2021-2022 ikasturteko egutegiarekin gertatu dena aspaldi gainezka egin duen edalontzian erori den azken tanta izan da. Zenbait jarrera ikusita, azkena ez dela izango imajinatu dezakegu. Azken ikasturteetan Haurreskolak Partzuergoa utzi duten hezitzaile zein kudeaketa langile zerrenda luzeak arduradunei zer pentsa eman beharko lieke.\nGauzak horrela, STEILAS sindikatuak 2021-2022 ikasturteko egutegia eta hori zehazten duen araudia bertan behera uztea eta sindikatuekin negoziazioa ezartzea exijitzen du.\nHorretarako, iaz egin genuen bezala, LAB eta ELA sindikatuekin gauzatutako elkarlanarekin aurrera jarraitzeko pausoak emango ditugu.\nEuskal Herrian, 2021eko irailaren 8an.\naraba2021-09-29T12:34:13+02:002021 8 iraila |Albisteak, Haurreskola|


ELHUYAR Basque Research - Albistea: Asfaltozko zoladuretatik beroa biltzeko sistema bat garatzen dihardu Tecnaliak\nHasiera > Albisteak > Asfaltozko zoladuretatik beroa biltzeko sistema bat garatzen dihardu Tecnaliak\nAsfaltozko zoladuretatik beroa biltzeko sistema bat garatzen dihardu Tecnaliak\nNoiz argitaratua: 11/02/11 | Kategoria: Ikerketa | Gaiak: #Orokorrak #Ingurumena #Teknologia\nAsfaltoa. , José Jiménez (Flickr, Share Alike)\nAsfaltozko zoladuretan txertatzen den eguzki-energia biltzeko sistema bat garatzeko asmoz, Pavener proiektuan parte hartzen ari da Tecnaliaren Eraikuntza Unitatea. Proiektuak bi urteko iraupena du, eta Campezo Taldea du buru. Gaur egun, nagusiki kalitate-kontrolean eta ikerketa-proiektuen garapenean ari dira lanean Campezo Taldearen Ikerketa eta Kalitate Kontrolaren Laborategian, eta proiektu garrantzitsuenetako bat dute hau.\nZoladuran metatutako eguzki-energia biltzea du helburu sistemak, haren azpian txertatutako hodietatik fluxu bat garraiatuz. Zoladuran integratutako eguzki-kolektore baten antzeko funtzionamendua du metodo horrek. Eguzki-erradiazioa jasaten duen zoladura duen edozein gainazaletan ezar daiteke, hala nola errepideetan, aparkalekuetan, aireportuetan, etab. Asfaltozko zoladurak 70 gradura arte berotzen dira eguzki-erradiazio handia dagoen egunetan. Zoladura duten gainazalak ugariak direnez gero, potentzial handia du energia berreskuratzeko.\nSistema aplikazio askotarako diseina daiteke. Dena dela, eguzki-kolektore gisa duen aplikazioa da berritzaileena, eta potentzial handia du eraikuntzaren sektorean. Garatutako sistemari biltegiratze termikoa eta bero-ponpak bezalako kontzeptuak gaineratuz gero, metatutako eguzki-energia tenperatura txikiko aplikazioetan erabil daiteke, hala nola eraikinetan, kiroldegietan, igerilekuetan edo ur beroaren horniketan. Sistemak badu beste balizko aplikazio bat: neguan asfaltoak izozte-puntutik gora mantentzeko erabil daiteke, errepideetan izotzik sor ez dadin. Horrek onurak ekarriko lizkioke bide-segurtasunari, eta gainera, izotza saihesteko erabili ohi den gatz-kantitatea murriztuko litzateke.\nSistemak erregai fosilen kontsumoa murriztea dakar, bai eta negutegi-efektua eragiten duten gas gutxiago isurtzea ere atmosferara, energia-iturri berriztagarri bat baliatzen delako. Gainera, errepideek mantenu txikiagoa beharko lukete horrela, gainazalak tenperatura egonkorragoa duelako neguan nahiz udan, eta ondorioz, pitzadura eta irekidura gutxiago sortzen dira zoladuretan. Sistemak badu beste abantaila bat: hirietan gertatzen den bero-uharte efektua gutxitu egiten da, zoladurazko gainazaletatik kanpora ateratzen baita beroa.\nSistemaren propietate termikoak eta mekanikoak ikertzen dihardu, zehazki, Tecnaliaren Eraikuntza Unitateak, simulazio eta neurketa esperimentalen bitartez. Sistemaren egitura aplikazioaren arabera optimizatzea dute helburu. Sistema garatzeko, oso kontuan hartzekoak dira egituraren egonkortasuna eta portaera termikoa.\nBukatzeko, instalazioaren prototipo bat eraikitakoan, sistemaren errendimendua aztertuko dute.\nAsfaltoa., José Jiménez (Flickr, Share Alike)


23. Hegaluze Sarirako proposamenak aurkezteko epea ireki dute - Busturialdeko Hitza : Busturialdeko Hitza\nBermeoko atunontzi izozkailuen enpresek jaso zuten saria iaz.\nBermeoko Arrain Azokaren Hegaluze Sariak ekintza puntual edo jarraipen profesional bat saritzen du, Bermeoren izena zabaldu eta goratu duenari edo herriaren alde lan egin duenari. Itsuki irratiak Arrain Azoka Elkarteagaz batera antolatzen duen saria banatuko duten 23. aldia izango da aurten.\nHala, maiatzaren 5era arte 23. Hegaluze sarirako proposamenak aurkezteko epea irekita egongo dela jakinarazi dute. Saria pertsona, erakunde, elkarte, entitate edota proiektu bati ematen diote, eta proposamenen artean arlo guztietako ekintza motak aurkeztu ahal dituzte herritarrek: kirola, enpresa, kultura, gizartea edota ekonomia arlokoak, esaterako.\nHainbat bide. Proposamenak aurkeztu nahi dituztenek orri baten aukeratuaren datuak idatzi eta zergatik aukeratu duten azaldu behar dute. Orriak entregatzeko hainbat bide egongo direla azaldu dute antolatzaileek. Itsuki Irratiko egoitzara postaz bidali ahalko dute, ‘Hegaluze saria’, 120 p.k.- 48370 Bermeo helbidera, baita Bermeoko Udal Turismo Bulegoan aurkeztu ere. Posta elektronikoz ere aurkeztu ahalko dituzte, hegaluze@itsuki-irratia.net edota turismoa@bermeo.eus helbide elektronikoetara idatzita.\nJoan den urtean Bermeoko atunontzi izozkailuen enpresek jaso zuten Hegaluze saria. 2017an, berriz, Eleizalde Ikastola izan zen saritua. Bermeoko Arrain Azoka elkarteak herritarrei euren proposamenak bidaltzera animatu die, “guztion artean Arrain azoka egiteko”.\nAurten 25. urteurrena beteko du Bermeoko Arrain Azokak. Bermeoko “produktu eta kulturaren erakusleiho aparta” izango den ekimena maiatzaren 17an, 18an eta 19an egingo dute.


Bazkidetu — Eibar.ORG | Eibarko peoria\nHemen zaude: Hasiera / Blogak / Joana Albret / Bazkidetu\nMintegiko bazkide egiteko\nBilerak hileko lehenengo ostegunetan Donostiako HABE liburutegian egiten dira eta guk jorratzen ditugun gaietaz arduratuta bazaude, hartzazu zure burua gonbidatutzat, egitekoak soberan baititugu!!!. Bazkidetzean (15 euro urteko), bileretako aktak e-postaz jasoko dituzu, hala nola, bilera bakoitzaren data zehatz, ordua eta gai ordenaren berri.\nBileretara etorri ezin baduzu, mintegiko lanetan parte hartzeko aukera baduzu, hileroko bileretako partaideok talde aktiboan aurreratzen baititugu eskuarteko gaiak. Benetako bilera zibernetikoak dira hauek.\nBazkidetzeko, bidali mezu bat helbide honetara: joana.albret@gmail.com zure izen-abizenak, lantokia (baldin baduzu) eta nahi dituzun beste datu eta oharrekin. Edozein galdera ere helbide horretan argituko dizugu.\nOngi etorri gurera!!!


Alvarez Rabo euskaraz • ZUZEU\nEzagutzen ez duenarentzat esan dezadan Alvarez Rabo dela komigintzak eman duen artista handienetako bat. Duela hiruzpalu urte , ordea, suizidatu egin zen komikigile bezala, baina ez dauzkagu ahazteko TMO, El Vibora eta abarretan egin zituen lanak. Ez eta sexuari buruzko bere lanak (POR QUÉ A LAS MUJERES NO LES GUSTA FOLLAR eta antzekoak) eta, azken albuma (oraingoz), METAMORFOSIS, Kafkaren lanean oinarritutakoa. Alvarez Rabok ez du kupidarik inorekin, eta beti zipriztintzen ditu bazterrak. Horregatik proposatu nion broma handi bat, blog honetan bertan egiteko: berpiztu egingo zen, eta euskaraz, gainera. Neuk egingo nion gidoia, ezen, gezurra badirudi ere lagun maiteak gara, biok ala biok, geure etxean janda dago, haren marrazkiak ditugu ondo gordeta umeek ikus ez ditzaten, eta abar eta abar. Banekien bazterren batetik irten eta zaplasteko bat emango zidala. Eman ere eman dit sekulakoa, gaur jaso dut haren lana. Bere estilorik zintzoenean egin dit kaso. Bera beti agertzen da El Corte Ingleseko saltzailearen paperean, neu naiz harengana doan artaburua.\n4 pentsamendu “Alvarez Rabo euskaraz”-ri buruz\nmagabila 2006-10-24 21:06\nJojojo, ze onaaaa\nJoe, azken binetekin ze deskojonoa\nkonatxe 2006-10-24 21:54\nalua da benetan Alvarez Rabo, ordaina eskatu baitit: bere arte katalogo baterako idazteko (bere bigarren bizitzan sekulako artista plastikoa baita, komikiarekin zerikusirik ez daukana. Alemanian saltzen du, batez ere). Ez naizela gauza erantzun diodanean, bera ere ez zela gauza binetak egiteko erantzun, hilda zegoela, beraz, hobe dudala pentsatzen eta irakurtzen hastea, baina berak eskatutakoa ondo egitea baino beste erremediorik ez dudala.\nPipi 2006-10-26 08:55\nBa nik esango niokek bere ama putissimak egin diezaiola testu hori, askoz hobeto aterako dela eta. Kar, kar, kar.\nBarkatu, argi zagok ez dela gauza bera, saiatuta ere ezin naizela Alvarez Raboren mailara iritsi.\nALUA MUNDUA! » Blog Archive » Abisatuak zaudete 2007-01-13 01:59\n[…] Alua mundua izeneko blog honetan ibili bazarete inoiz, honez gero jakingo duzue zein lagun txarrak ditugun bertan. Álvarez Rabo jauna dugu guztien artean aluena. El Víbora, TMEO eta antzeko aldizkarietan argitaratuagatik, komikigile bezala hilda zegoen aspaldi, euskaraz berpiz zedin eskatu genionean. Eta berpiztu berpiztu zen, geuri egiteko trastada. Orain blog bat egiten laguntzeko eskatu digu egindako gaiztakeria haren ordainetan, eta, nola ez ba, lagundu egin diogu bere bloga sortzen. Lagunen lagun gara gu, batez ere. Berak ezetz dioen arren, ordaindu diogu zorra, beraz. Alabaina, ez du interneteko airean asko iraungo haren lanak. Aurki kenduko dute dagoen tokitik, eskandalua eta zirikatze sexuala baitu helburu Rabok eta, ez dirudien arren, blogen munduan zentsura handia baitago egon, batez ere erabili dugun BLOGGER amerikarrean. Bien bitartean, nire aholkua har ezazue kontutan: mesedez eta faborez ez zaitezte sartu haren blogean. Damutuko zarete benetan. Gainera, ez dago euskaraz. Jasanezina da Rabo jauna: telefono-erantzungailuan neukan gaur haren ahotsa: cojones, pon este cacharro en castellano, que no te entiendo nada, zioen Madriletik. Esan diot bera ez dela hipermodernoa, ez dakiela zer esaten duen Lipovetsky jaunak. Sustariak behar direla gaur, nor izateko. Erantzun dit, berak ez duela jogurt errusiarrik maite. Eta klik, egin du telefonoak, hariaren beste aldean. zabaldubildudel.icio.us […]


Aitak eta amak anai bana galdu II. Mundu Gerlan - Mintzoak - Ipar Euskal Herriko ahozko memoriaren ataria\nAmaren lau anai soldadu joan ziren II. Mundu Gerla hasi zenean. Amatxiren anaia bat hila zen lehen gerlan. Amaren beste bat bigarrenean. Aitak ere anai bat galdu zuen. Etxea triste gelditu zen gerraren ondorioz.\nBadihardugu (ahotsak.eus) elkartearen artxibo-kodea: DLO-001-19\n1939-1945 gerla denbora Arbotin


786 emaitza aurkituta\nZerga berezien kontabilitate idazpenak berehala helaraztea formulario bidez\nZerga berezien kontabilitate idazpenak berehala helaraztea formulario bidez Izapidetu Epeak Irekita Informazio gehiago Momentuz ez dago erabilgarri zerga berezien kontabilitate idazpenak formulario...\nZerga berezien kontabilitate idazpenak berehala helaraztea fitxategiak inportatzearen bidez\nZerga berezien kontabilitate idazpenak berehala helaraztea fitxategiak inportatzearen bidez Izapidetu Epeak Irekita Izapide elektronikoa Izapide Aurrez aurre Zer behar dut? Ziurtagiri digitala ...\nTasak eta bestelako ordainketak Izapidetu Epeak Irekita Aurkeztu beharreko agiriak Deskribapena: Arabako Foru Aldundiak bildu beharreko tasa, prezio publiko, isun, diru-zehapen eta beste zenbait...\nAbal emaileak Izapidetu Epeak Irekita Aurkeztu beharreko agiriak Deskribapena: Entitate botere-emaileen berme nominalei buruzko informazioa jasoko da atal honetan, izan ere Aldundiaren aurrean...\nAbalak Izapidetu Epeak Irekita Aurkeztu beharreko agiriak Deskribapena: Arabako Foru Aldundiak aitortutako ahaldunak dituen entitate abal-emaileek emandako berme nominal guztien informazioa...\nLaburpena kontsultatu Izapidetu Epeak Irekita Aurkeztu beharreko agiriak Deskribapena: Arabako Foru Aldundiarekin egin dituzun azken eragiketak agertuko dira. Izapide elektronikoa Izapide Aurrez...\nEskubide ekonomikoak Izapidetu Epeak Irekita Aurkeztu beharreko agiriak Deskribapena: Atal honetan interesdunaren alde sortu den kobrantza eskubidea edo Arabako Foru Aldundiarekiko ordaintzeko...\nFabrikazio Zerga Bereziak: Azken kontsumitzailearen aitorpena, zerga berezien arautegiko 106.4 artikulua.\nFabrikazio Zerga Bereziak: Azken kontsumitzailearen aitorpena, zerga berezien arautegiko 106.4 artikulua. Epeak Irekita Informazio gehiago 595 Foru Agindua 2018-10-09. Izapide Aurrez aurre...\nArabako Lurralde Historikoan, Gasteizko udalerrian izan ezik, gizarteratze ibilbideetan parte hartzen duten pertsonentzako prestazio ekonomikoa eskatzea Epeak Behin deialdi hori ALHAOn...\nLaguntza osagarria eta San Pudentzioko jarduerak 2020\nLaguntza osagarria eta San Pudentzioko jarduerak 2020 Epeak Itxita Aurkeztu beharreko agiriak 1.- Laguntza osagarria A. I. inprimakia, behar bezala beteta eta honako datu hauekin: a) Federazioaren...\nOndasun kulturalei buruzko aholkularitza txostena Izapidetu Epeak Irekita Aurkeztu beharreko agiriak Udal zerbitzu teknikoen hirigintza txostena eta interbentzio motaren araberako dokumentazio...\nFamilia zaintzeko programa eskatzea Epeak Irekita Urte osoan zehar eska daiteke. Aurkeztu beharreko agiriak Compromiso de participación Izapide Aurrez aurre - Informazio eta gizarte arretarako...\nHautagaiak DOSIER baten bidez aurkeztea\nHautagaiak DOSIER baten bidez aurkeztea Epeak Itxita Deialdiaren askotariko faseetarako epeak: Lehenengo fasean, hautagaiak DOSIER bidez aurkezteko epemuga: 2020ko martxoaren 4ko 23:59. Kultura eta...\nKirolaraba A1. Goi-mailako klubentzako laguntza justifikatzea. 2020-2021\nKirolaraba A1. Goi-mailako klubentzako laguntza justifikatzea. 2020-2021 Epeak Itxita Aurkeztu beharreko agiriak Memoria – Likidazio Inprimakia. 2021 Goi-mailako klubentzako laguntzak. Joan...\nEredua 556. Alkoholaren eta edari deribatuen gaineko zerga. Tarteko produktuen fabriketan egindako eragiketen aitorpena.\nEredua 556. Alkoholaren eta edari deribatuen gaineko zerga. Tarteko produktuen fabriketan egindako eragiketen aitorpena. Epeak Irekita Informazio gehiago 1487 Foru Agindua 1998-11-27. Izapide...\nLaguntzak aholkularitza teknikoa emateko frutagintzan\nLaguntzak aholkularitza teknikoa emateko frutagintzan Epeak Itxita 2021eko ekainaren 1etik 30era. Aurkeztu beharreko agiriak Hauek dira aurkeztu beharreko agiriak eskabide bakoitzarekin batera,...\nFruta arbolak landatzeko laguntzak eskatzea\nFruta arbolak landatzeko laguntzak eskatzea Epeak Itxita 2021eko ekainaren 1etik 30era. Aurkeztu beharreko agiriak Hauek dira aurkeztu beharreko agiriak eskabide bakoitzarekin batera, nahiz eta...\nUdal lizentziaren aurreko txostena eskatzea (oinarrizko babeseko ondasun kulturalak eta bestelakoak)\nUdal lizentziaren aurreko txostena eskatzea (oinarrizko babeseko ondasun kulturalak eta bestelakoak) Izapidetu Epeak Irekita Aurkeztu beharreko agiriak Udal teknikarien hirigintza txostena eta...\n601 - 630 erakusten 786 emaitzetatik.


Joandako horiei, lore gutxiago | Bizigiro | Berria\nJoandako horiei, lore gutxiago\nDomu Santu eguna da gaur; loreekin hilerrira joatea da ohitura. Hala ere, loradendetako jabeek azaldu dute gutxitu egin direla salmentak, jendea hilerrira joateko «beldur» delako.\nPilar Ostolaza Gasteizko Eguzkilore lore dendako jabea, bezero batekin, atzo. JAIZKI FONTANEDA / FOKU Tamaina handiagoan ikusi\n2020ko azaroak 1\nLore gorri bat hartu du eskuetan dendariak. Beste bizpahirurekin nahastu, eta lore sorta bat sortu du minutu azkar batean. Erosleari erakutsi, eta emaitza gustukoa bada, haren eskuetan utziko du. Berdin egingo du etorriko diren gainontzekoekin ere. Horiak, zuriak, laranjak eta moreak dira loradendan dauden landareak, eta guztiak, berde ukitu batekin. Zainduta daudela nabaria da; orbain bat bera ere ez dute. Badaude urre liliak, krabelinak, bitxiloreak, arrosak eta ekiloreak ere. Eguerdiko eguzki izpiekin, gainera, are distiratsuagoak dira lore horien kolore biziak.\nDomu Santu eguna da gaur, eta hainbat dira joandako horiei loreak erosteko ohitura dutenak, hilerrietan eta leku sakratuetan jartzeko, eta era batera edo bestera gogoan dituztela adierazteko. Hala ere, loradendetako jabeek aitortu dutenez, ohi baino gutxiago saltzen ari dira aurten, iazko urtearekin alderatuz gero. Izurritearen bilakaera saihesteko hartu diren neurriak eta horiek sortu duten beldurra jarri dituzte erdigunean; baina espero dute datozen asteetan salmentak areagotzea, herritarrak hilerrira geroago joango direla iritzita.\nIrribarre batekin agurtzen ditu Pilar Ostolaza Gasteizko Eguzkilore loradendako jabeak bertara sartzen direnak. Loreak gustuko zituelako erabaki zuen negozioa zabaltzea, eta dagoeneko bederatzi urte daramatza haren gidari. Lorez beteta dauka denda aurrea, kolore eta mota guztietako landarez. Hala ere, adierazi du lore horiek bezeroak behar dituztela, eta salmentetan beherakada nabaritu duela: «Domu Santu eguna gerturatu ahala, loreak erostera etorri ohi da jendea, baina orain beldurra da nagusi». Haren arabera, herritarrek gaurko egunean hilerrira ez joatea erabaki dute, segurtasun neurriengatik hala eskatu zutelako osasun agintariek. Uste du jendeak datozen asteetara atzeratu duela hildakoekin zuen hitzordua, eta, beraz, loreen salmenta ere orduan izango dela nabarmenagoa.\nEguzkiloretik atera berri da Nadia Esteban. Krabelin sorta bat du eskuetan, baina adierazi du ez duela hildako inorentzako erosi, baizik eta bere amari «sorpresa» bat emateko. Ez du hilerrira joateko ohiturarik, eta egun honetan inguruan hil direnak gogoratzekoa ere ez. Nolanahi ere, nabarmendu du loreak hilerrian uzteko ohitura egokia iruditzen zaiola: «Lore bat da egon daitekeen oparirik edo omenaldirik hoberena, eta, gainera, alaitasuna transmititzen dute». Esate baterako, erantsi du familian ohitura dutela urtebetetzeetan loreak oparitzeko.\nHandik metro gutxi batzuetara beste loradenda bat dago: Margarita Me Llaman. Ana Muñoz da bertako arduraduna, eta azaldu du urre liliak dauzkala jarrita hildakoen egunerako, baina berak ere aitortu du oraingoz salmentak ez direla nabarmenak. «Jendeak luze irauten duten loreak eraman ohi ditu halakoetan, eta horregatik ditut urre liliak». Hala ere, erantsi du gainontzean salmentetan ez duela arazorik izan, eta, besteak beste, konfinamenduak on ere egin diola, herritarrak bertako komertzioa babesten hasi direlako. «Urre liliz beteta daukat loradenda, eta saldu ezean, ez dakit zer egingo dudan hainbesterekin, baina ezin naiteke hainbeste kexatu».\nHilerriak, beraz, agian, ez dira lorez beteko gaur, baina baliteke herritarrek beste egun edo era batzuk hautatzea hildakoak gogorarazteko eta omentzeko. Bien bitartean, Ostolazak nabarmendu du izurriteak sortu duen egoerari «era batera edo bestera» egin behar zaiola aurre, eta horretarako funtsezkoa dela loreak alboan izatea: «Loreak naturalak dira, eta, ondorioz, alaitasuna sentitzen da horiek zainduz edo edukiz».\nEuskal Herriko Unibertsitateko ikerketa taldeak hasi dira Marteko lehen datuak eta irudiak jasotzen. Hala ere, Marten lur hartu eta bi hilabete eta erdira, 'Perseverance' ibilgailuko ikerketa tresnak doitzen ari dira oraindik ere, eta benetako ikerketa ez dute abiatu.\nAnimalien itzultzaile automatikoa\nXVI. mendeko Patagonia sorberritu dute Getxoko Gorrondatxen\nRock & rollaren funtsa eta mamia


Udal brigada ozpina erabiltzen hasi da, glifosatoa baztertuta – abotsanitz.eus\n21 urria, 2020 Albisteak / Ingurumena\nUdal brigada ozpina erabiltzen hasi da, glifosatoa baztertuta\nHondarribiko Udal Brigadako lorezainak glifosatoari ezetz esan diote dagoeneko. Graduazio altuko ozpina erabiltzen hasi dira belarren hazkundea kudeatzeko, eta dagoeneko ez dute glifosatoa duten produktuak erabiliko.\nMaiatzean Abotsanitz Udal Taldeak mozioa aurkeztu zuen Hondarribiko Udalean. Osasunaren Munduko Erakundeak (OME) minbizia eragin dezakeen produktuen zerrendan kokatu du glifosatoa, eta beste aukeren aldeko jarrera hartzea eskatzen zuen Abotsanitzen dokumentuak.\nEkaineko osoko bilkuran eztabaidatu zen mozioa eta aho batez onartu zen. Hauek dira onartutako bost puntuak:\nDagoeneko udal brigadak heldu dio erabakitakoari, eta ozpina erabiltzen hasi da glifosatoaren ordez. Asko pozten gara hain azkar mugitu izanagatik. Denetzat onuragarria izango da, langileentzat, herritarrentzat eta ingurumenarentzat.\nLa tercera en Portua\nLa brigada municipal prescinde del glifosato


Hileta zibilak egiteko gune gehiago eta ordutegi zabalagoa | Noaua Kultur Elkartea\nHemen zaude: Hasiera » Jendartea » Hileta zibilak egiteko gune gehiago eta ordutegi zabalagoa\nHileta zibilak egiteko gune gehiago eta ordutegi zabalagoa\nBy\tnoaua\ton\t2017-11-07\tin\tJendartea, Politika\nHilerri berrian eraikitzen ari diren errautsen parkearen harira, hileta edo omenaldi zibilak egiteko 2010ean onarturiko ordenantza egokitu beharra ikusi du Usurbilgo Udalak. Hainbat hobekuntza txertatzea erabaki du. Hileta edo omenaldi zibilak gune gehiagotan eta ordutegi zabalagoan antolatzeko hobekuntzak hain zuzen. Orain arte hilerri berriko tanatorioan edota itxiturekin Askatasuna plazan antolatu zitezkeen hileta zibilak. Aurrerantzean baita Sutegiko auditorioan eta errautsen parkean ere, astelehenetik larunbatera, goiz (11:00-13:00) edota arratsaldez (18:00-20:00). Aipatu udal ordenantza hau hasieraz aldatzea onartu zuen aho batez udalbatzak, urriaren 31ko osoko bilkuran. Erabakia Gipuzkoako Aldizkari Ofizialean argitaratu eta biharamunetik zenbatzen hasita alegazioak aurkezteko 30 eguneko epea egongo da. Tarte horretan erreklamaziorik egongo ez balitz, ordenantzaren aldaketa behin betiko onartutzat joko da.


Txinako tenperatura altuko eta tenperatura baxuko etiketen fabrikatzailea\nCrystal Code, etiketa pertsonalizatuak, eranskailua eta etiketa hornitzaile nagusiak, aukera zabala eskaintzen du tenperatura altuko etiketa aukerak. Poliesterra jotzen da, normalean, 300 ° F arteko tenperatura aplikatzeko materialik onena.\nTenperatura altuko aplikazioetarako aukera espezializatuak ere eskaintzen ditugu. Tenperatura altuko etiketetarako ohiko erabilerak elektronika, altzairua, aluminioa, aeroespaziala eta makineriako industriak dira. Tenperatura altuko etiketen ohiko erabilerak produktuaren identifikazioa eta segurtasun informazioa aurkezten ditu. Tenperatura altuko etiketak material iraunkorrekin eraiki behar dira eta ez dute urtu edo bestela bero handian desegin. Horrez gain, errendimendu handiko produktuak hauek industriako produktu kimikoen aurrean jasaten direnean hondatu behar dira.\nInprimatutako tintazko inprimagailu pertsonalizatuak edo pertsonalizatuak eskaintzen ditugu tenperatura baxuko etiketak edozein tamaina edo forma. Crystal Code doitasun musu dira etiketa orriaren inprimatzeko aurrealdetik zehar moztuta, baina ez da materialen estaldura bidez egiten, beraz, etiketak inprimatzeko moduko orrietatik erraz kendu daitezke.\nZure produktuak baldintza gogorrak edo klima aurrean badira, Crystal Code-k etiketa iraunkorrak eskaintzen ditu erronka honetarako. Esperientziak probatu egiten dira, itxura erakargarria eta profesionala mantentzen dutela zure erabilera edozein dela ere.\nCCHT139 tenperatura altuko erresistentea duten pegatina pertsonalizatua\nCCHLPETG040 beroarekiko erresistentea\nCCHLPI025 tenperatura altuko erresistentziaren etiketa


Jokin Sagarzazu | Egilea | Berria\nEBren zorpetzeari baiezkoa eman diote 27 kideek\nNext Generation funtsaren zati bat modu horretan finantzatuko da. Bruselaren asmoa da herrialdeentzako lehen ordainketak uztailean egitea. Nekazaritza Politika Bateratuari buruzko akordioa atzeratu dute.\nJaurlaritzak dio aholkularitza enpresen kartelaren «biktima» izan dela\nUrkulluk ziurtatu du ez dagoela irregulartasunik gobernuaren eta zigortutako enpresen arteko harremanean. Legebiltzarraren esku jarriko ditu kontratazio guztiak.\nLanera itzultzea sarituko du ABEEn araudi berriak\nEragile sozialek eta gobernuak enplegua aldi aterako erregulatzeko espedienteak luzatzeko akordioa sinatu dute. Lanean hasten direnen kotizazioak babestuko ditu batez ere araudi berriak, eta erregulazioan jarraitzen dutenenak orain arte baino pixka bat gutxiago lagunduko ditu gobernuak.\nCL taldeak ez du berriz irekiko Corrugadosen Azpeitiko lantegia\nArgudiatu du hirigintza planak ez duela baimentzen. Udalak nabarmendu du enpresak inoiz ez duela «proiektu errealik» aurkeztu. Aldundiak alkateari leporatu dio aukerak «blokeatzea»\nETORKIZUNEKO BANKUA, ORAINEAN ARAZO\nDigitalizazioak bultzatuta, eraldaketa prozesu betean dago bankuen sistema, eta, horren ondorioz, bat egiteak, bulegoen itxierak eta kaleratzeak ugaritzen ari dira, besteak beste. Bezeroen salaketak eta kexak ere ugaritu egin dira.\nTubacexen eskaintza baztertu dute sindikatuek: «Xantaia bat da»\nLangileen ordezkariek ez dute onartu greba bertan behera uzteko baldintza. Ezbaian jarri dituzte zuzendaritzaren konpromisoak\nLangileen ordezkariek ez dute onartu greba bertan behera uzteko baldintza. Ezbaian jarri dituzte zuzendaritzaren konpromisoak.\nDiazek dio urtea amaitu aurretik indargabetuko dutela PPren lan erreforma\nEspainiako Lan ministroak azpimarratu du aldaketa nagusiak adostuak dituztela sindikatuekin eta patronalekin, eta horiek zehaztea falta dela\nBitcoinaren erorialdiak ez du etenik\nFinantza produktu horren balioak bost egun jarraian daramatza behera egiten: ia %42 jausi da apiriletik. Kriptodibisen arriskuez ohartarazi dute banku zentralek.\nIazko abenduan aurkeztutako egitasmoak beste era batean sailkatu ditu gobernuak. Proiektu autonomikoak biltzeko aukera eskatu dio Madrili, kudeaketa errazteko


Lemoako Udala - Ondare arkeologikoa\nOndare arkeologikoa osotzen dabe historia, artea, hirigintza, etnografia, zientzia, teknika edo gizartearen ikuspegitik balioren bat daben ondasun higigarri eta higiezin guztiak, zeintzuen azterketa egiteko, metodologia arkeologikoa aplikatzea beharrezkoa danean.\nArkeologia ustezkoak modura aitortu diran aldeak.\nKultura sailak egin dauan txostenaren arabera, aipatu egin daiteke eguneko San Pedro baselizaren inguruko San Pedro Elorriagako hilerria izeneko elementuaren interesa. Meatoki arkeologikoa, azterketa zehaztuak egiteko daukozan lursailaren gorapen batean dago eta leitekena da, hilobiak, III eta V gizaldikoak izatea.\nBabesteko proposatu diran alde arkeologikoak.\nAzkenik, azpimarratu behar dogu alde arkeologiko bat dagoala, ezelako aitorpenik izan ez badau be, Bizkaiko arkeologiaren ikuspegi orokorrean interes azpimargarria daukona. Arlanpe haitzuloa da, zeinarentzat Kultura sailak aurreikusia daukola, epe labur batean, inbentarioan sartzeko espedientea hastea.


Laguntza behar duzu audientzia teknikoentzako marketina lortzeko? Hasi Hemen | Martech Zone\nIngeniaritza ez da mundua ikusteko modu bat bezain lanbidea. Merkatarientzat, ikuspuntu hori kontuan hartzea oso ikusle tekniko ikusleekin hitz egitean, larriki hartu eta ez ikusiarena izatearen aldea izan daiteke.\nZientzialariek eta ingeniariek audientzia gogorra izan dezakete, hori baita katalogoaren eragilea Ingeniarientzako marketinaren egoera. Laugarren urtez jarraian, TREW Marketina, publiko teknikoentzako marketinera bideratuta dagoena eta GlobalSpec, datuetan oinarritutako marketin industrialerako irtenbideen hornitzaileak, ingeniarietara iristeko eraginkorrenak diren taktikak, eduki digital motak eta plataforma sozialak ikertzen eta aztertzen aritu dira.\n2020. urteak aurrekaririk gabeko erronkak ekarri zituen COVID-19 krisiarekin, eta aurtengo txostenak ingeniariek gertaera birtualen ustekabeko enfasia nola nabigatzen duten eta produktu eta joera berriak ezagutzeko modu berriak nola aurkitzen dituzten galdetzen zuen.\nAurten, ziur asko ez da kasualitatez, orain arte izan den lagin tamaina handiena izan da ikerketa hau egiteko - mundu osoko ia 1,400 ingeniari eta profesional tekniko erantzun dituzte. Inkestari erantzuteko industriak era askotatik etorri ziren, ingeniaritza zerbitzuetatik, energiatik eta aeroespazialetik / defentsatik, automobilgintza, erdieroaleak eta materialetatik.\nIkuspegien artean, informazioa biltzeko praktikak, edukien hobespenak eta publiko teknikoen konpromiso itxaropenak daude, baita COVID-19k marketinean duen eragina ere.\n2021eko txostenaren funtsezko aurkikuntza batzuk honakoak dira:\nInkestatuen% 62k eroslearen bidaiaren erdia baino gehiago egiten du linean\nIngeniarien% 80k gertaera birtualen balioa aurkitu dute, baina askok bi aldiz nahiago dituzte web mintegiak gertaera birtualen aldean\nIngeniarien% 96k bideoak astero ikusten ditu lanerako, eta erdiak baino gehiagok podcastak entzuten ditu aldizka lanerako\nIngeniariak prest daude oso eduki teknikoetarako inprimakiak betetzeko, hala nola liburu zuriak eta CAD marrazkiak\nArreta berezia: bideo eta podcastetara hurbiltzea\nIkusleek informazioa biltzeko modu berrien artean bideoen eta podcasten ospea nabarmentzen da, bereziki merkaturatzaileek informazio horri buruz nola jokatzen duten lotzen baita.\nIngeniarien ehuneko laurogeita hamaseik bideoak astero ikusten dituzte lanerako, eta erdiak baino gehiagok podcastak entzuten ditu aldizka lanerako.\n2021 Marketinaren egoera ingeniarientzat\nEskaeraren araberako edukiak sortzea seguruenik merkaturatzaile gehienen planetan lan egitea da, baina gure bizitzan kontsumitzen ditugun bideoetan eta podcastetan ohituta egon gaitezkeen produkzio balioa ez duen zerbait egitearen beldurra dago. Bideo eta podcast eduki ugari sortzen ari denez, horrek ez luke oztopo izan behar arena honetan sartzeko.\nIkusle teknikoen artean lehentasun argia dago benetako edukia hori entretenimenduan heztea da, eta denak nonbait hasten dira. Hasteko baliabide bikainak daude podcasts bideo sorkuntza, eta harritu egingo zara zenbat eskatzen den gutxi.\nTxostenak aurkikuntza eta ondorio kritikoak zehazten ditu, eskualde globalaren eta adinaren araberako datu osoekin batera, edo webinarrean izena eman azterketa honetako datuak B2B marketineko programa tekniko hobeak sortzeko nola erabili jakiteko.\nDeskargatu 2021eko marketinaren egoera ingeniarientzat\nIkusle teknikoetara modu eraginkorrean iristeko aholku bikainak lortzeko, jarraitu TREW Marketing bloga hemen.\nMartech Zone Elkarrizketa\nZiurta zaitez Douglas-en egindako elkarrizketa entzuten Martech Zone Elkarrizketak ingeniariei marketinaren inguruko ikerketa eta praktika onak eztabaidatzea:\nTags: 2021Edukia Marketingedukien marketin estrategiakCovid-19marketin digitaleko estrategiakingeniarientzako marketinapandemiabidali gertakartrew marketina\nSwiftChat Live Chat aplikazioa\nMar 15, 2021 at 8: 28 AM\nIkusle tekniko bati marketina egiterakoan, ziurtatu behar duzu baliozko zerbait ekartzen duen ahots eskudun gisa ikusten zaituztela.


udako kirol-programazioa « Prentsa oharrak\n6.900 plaza baino gehiagok osatzen dute Gasteizko Udalaren udako kirol-programazioa\nKategoriak: Prentsa oharrak — Etiketak: Kirol eta Osasun zinegotzi Livia López, udako kirol-programazioa — Komunikazio Zerbitzua / Servicio de Comunicación — 25 maiatza 2021 14:22\nGehienak, 5.534, gizarte-etxeetako eta kirol-instalazioetako jarduerak dira.\n576 plaza jarduera nautikoen kanpainakoak dira; hastapeneko bost modalitate eskaintzen dira haren barruan.\n55 urtetik gorakoentzako natura-inguruetako irteeren kanpainan, 15 irteera egingo dira, eta bakoitzean 50 pertsonak hartuko dute parte gehienez.\nDOSSIER UDAKO KIROL PROGRAMAZIOA\nBarietatea da uda honetarako Gasteizko Udalak programatu dituen kirol-jardueren eskaintzaren ezaugarri nagusia. Bai jarduera motetan —arinetatik gogorrenetara—, bai helburu diren pertsonen profiletan —8 urtetik 99 urtera—, askotarikoak dira. Gizarte-etxeetako eta kirol-instalazioetako udako jardueren programa, jarduera nautikoen kanpaina eta 55 urtetik gorakoentzako ibilaldiak gehituta, guztira 6.910 plaza eskaintzen dira.\n“Eskaintza seguru, askotarikoa eta, batez ere, udarekin batera herritarrei datorkien erritmo-aldaketarako pentsatua aurkezten ari gara. Gainera, saiatu gara kirol-jarduerak ahalik eta ondoen egokitzen hilabete hauetan egoten den eskaerara, eta hor daude aire zabaleko eta igerilekuetako hainbat aukera. Eta, hirugarren helburu bat izan dugu: aukera erakargarriak proposatzea bai kirol ohitura handia dutenentzat, bai urtearen gainerakoan kirola egiteko aukerarik izan ez dutenentzat”, adierazi du Kirol eta Osasun zinegotzi Livia Lopezek.\nGizarte-etxeetako eta kirol-instalazioetako jarduerak\nGizarte-etxeetako, kiroldegietako eta Mendizorrotzeko eta Gamarrako esparruetako udako kirol-jarduerek 259 ikastaroko programa bat osatzen dute, eta guztira 5.534 eskaintzen dira horretan. Mendizorrotzeko eta Gamarrako esparruetako udako kanpainetan gertatzen den bezala, programazio guztiak egokituta dago indarrean dauden osasun-murrizketetara.\nUztailean eta irailean egingo dira jarduerak. Programatutako 259 ikastaroetatik, 201 hilabetekoak izango dira, eta beste 58 hamabost egunekoak, honela banatuta:\nUztailean: 3tik 30era bitartean.\nIrailean: 1etik 28ra bitartean.\nUztailaren lehen hamabostaldian; 3tik 16ra bitartean.\nUztailaren bigarren hamabostaldian: 17tik 30era bitartean.\nIrailaren lehen hamabostaldian; 1etik 14ra bitartean.\nirailaren bigarren hamabostaldian: 15etik 28ra bitartean.\nAurreikusitako hamabost eguneko espezialitateetakoak dira padela (gazte zein helduentzat) eta tenisa (hiru adin-tartetan). Halaber, 8 urtetik 12 urte bitarteko haurrentzat ere programatu dira erraketa-jokoak, baita adin guztietarako hondartza-boleiboleko ikastaroak eta igeriketa estiloetakoak, haiek ere adin guztietarako.\nHonakoa hauek izango dira hilabeteko ikastaroak: aquagima, aquaerobica, sasoia lantzea, luzaketak, mantentze-gimnasia, padela, tai jia eta yoga, besteak beste. Jarduera horiek ere hainbat adin-tartetarakoak dira, eta hainbat ordutegi-tartetan programatu dira, ahalik eta herritar gehienen beharretarako egokitzeko.\nIzena emateko epea 2021eko ekainaren 9an hasiko da, 08:30ean. Gizarte-etxe eta kiroldegietako informazio-zerbitzuetan, Mendizorrotzeko kirol-esparruan, Gamarrako parkean eta herritarrei laguntzeko bulegoetan eman ahal izango da izena jarduera horietarako. 010 informazio-telefonoaren eta udalaren webgunearen bidez ere egin ahal izango da.\nUdalaren kirol-instalazioetako abonamendua duten pertsonek baino ezingo dute eman izena Mendizorrotzeko kirol-esparruan programatutako jardueretan. Gamarran progamatuetakoetan, ordea, abonamendua dutenek zein udako abonamendua dutenek eman ahal izango dute izena.\n2021eko jarduera nautikoen kanpaina\nMendizorrotzeko eta Gamarrako udako jardueren programazioarekin batera, udako hilabeteetarako kirol nautikoen zenbait modalitatetako hastapen-jardueren eskaintza aurkeztu du Kirol eta Osasun Saileko zinegotziak.\n2020an horrelako jarduerak programatu ezin izan ondoren, espero da herritarrek harrera ona egingo dietela uda honetarako aurreikusitako bost espezialitateei:\nHaurrentzako bela (optimist)\nStand up paddle surfa\nGuztira 54 ikastaro programatu dira, eta haiekin, 392 plazakoa da eskaintza, betiere kontuan hartuta jarduerako parte-hartzaileen ratioa osasun-egoeraren ondoriozko prebentzio-neurrietara egokitzen dela. Plaza horiei izena emateko epea apirilean izan zuten eta berariaz 7-15 urte bitartekoentzat ziren jarduera nautikoen kanpuseko plazak gehituz gero, guztira 576 plaza dira. Jarduera guztiak Vitoria Klub Nautikoan egingo dituzte, Uribarri-Ganboan, eta ekainaren hirugarren astetik abuztuaren amaierara arte iraungo dute.\nMaiatzaren 31n hasiko da Jarduera Nautikoen Programan izena emateko epea. Nahitaezkoa da igeri egiten jakitea, eta ikastaroa hasten den unean 11 urte beteak izatea, gutxienez, salbu eta Belarako hastapen-ikastaroan (horretan, 16 urte beteak izan behar dituzte) eta Haurrentzako bela-ikastaroan (hori 7 eta 15 urte bitarteko pertsonentzakoak da). Ohiko tokietan eman ahal izango da izena: gizarte-etxeak eta Udalaren kirol-instalazioak, Udalaren webgunea eta 010 telefonoa.\nARGIBIDE GEHIAGO: Jarduera nautikoen kanpaina\nAzkenik, uda honetarako Gasteizko Udalak antolatu duen kirol-programazioaren hirugarren blokea 55 urtetik gorakoentzako natura-inguruetako irteerei dagokie. Natura-inguruetako irteeren kanpaina urteko bi garaitan banatu ohi da: ekaina-uztaila aldia, eta iraila-urria aldia. 2021eko uda-udaberri garaiko irteeren kasuan, COVID-19a prebenitzeko osasunaren arloko neurrietara egokitu da haien formatua, eta, ondorioz, parte-hartzaileen kopurua murriztu da; ibilbide mota aldatu da (Gasteiztik hurbilagokoak) eta ezberdin banatu dira asteko egutegian.\nEkainaren 7an hasiko dira irteerak, eta haien helburua da 55 urtetik gorako pertsonak mendira eta natura-ingurune hurbilenera gerturatzea; horretarako irteerak erraz egiteko modukoak dira, eta zailtasunaren arabera sailkatuta daude ibilaldiak. Irteeretan, honako mendi hauetara igoko dira, besteak beste: Zaldiaran, Pikozorrotz, Basotxo eta Egaña (Gasteizko Mendiak).\nIrteerak gehienez 50 lagunentzat izango dira eta astelehenetik ostiralera.\nIbilbide guztiak zirkularrak dira, 8km-tik 14km-ra bitartekoak, eta irteera ordua guztientzat berdina bada ere (9:30 h), topalekua ibilbidearen arabera aldatuko da.\nIzen-emateak gizarte-etxeen eta udal kirol-instalazioen sarean egin ahal izango dira, irteera bakoitza baino 7 egun lehenago hasi eta irteera baino 2 egun lehenago arte, eta parte-hartzaileei ibilbideari buruzko informazio osoa eskura emango zaie.\nARGIBIDE GEHIAGO: +55 irteerak natur inguruetan


Jose Blanco: PPko batzuen kezka ETA Zapaterorekin desagertzea da\nSustapen Ministroak gaineratu duenez, kezka hori bistakoa da, egunero ikus daiteke Diputatuen KongresuanJose Blanco PSOEko Idazkariorde Orokorrak eta Sustapen Ministroak esan duenez, Alderdi Popularraren zati bat kezkatuta dago ETAren terrorismoarekin Jose Luis Rodriguez Zapatero presidentearekin eta Alfredo Perez Rubalcaba Barne Ministroarekin amaitu daitekeelako.\nPPren zati bat behintzat kezkatuta dago Rodriguez Zapateroren eta Perez Rubalcabaren agintaritzapean terrorismoarekin amaitu daitekeelako, esan du Blancok.\nZentzu horretan azpimarratu duenez, popular batzuk kezkatuago daude Barne Ministroa ahultzearekin ETA ahultzearekin baino; hori Blancoren ustez egunez egun ikus daiteke Diputatuen Kongresuan. Batzuen kasuan bistakoa da. Ez hauteskunde garaian ez inoiz egon behar ez luketen eztabaidak ari dira jartzen mahai gainean, azpimarratu du.\nEuskadin dagoen PP-PSOE ituna gustatzen ote zaion galdetuta, erantzun du akordioa gustatzen zaiola, baina batez ere terrorismoaren aurkako borroka gustatzen zaiola eta hori egunero demostratzen dena terroristak atxilotuz eta lehergai tonak konfiskatuz.\nSustapen Ministroaren ustez itun hori da terrorismoaren aurkako borrokaren demostraziorik onena eta gainerakoak hausnarketak dira. Azpimarratu duenez, egunez egun talde terrorista ahulago dago, eta hori Espainiako gobernuaren eta Barne Ministroaren zuzendaritzarekin lortu da, beti ere, indar demokratikoen eta Estatuko Segurtasun Indarren kolaborazioarekin. Hori da benetan nabarmentzekoa, esan du Blancok.\nOso mezu argia dago: ez diogu arnasa hartzen utziko ETAri esan du eta Alderdi Popularrarekin adostutakoarekin udaletxeetan legez kanpoko inor ez sartzeko estrategia diseinatu dugu, gogorarazi du.\nInformazio gehiago:Eitb: Jose Blanco: PPko batzuen kezka ETA Zapaterorekin desagertzea da\n115 aldiz ikusita


Posted on Wednesday 05 October @ 18:44:06 | |\nAlderik alde ia metro bateko luzera zuen eta 800 bat kilo. Klima aldaketarekin desagertu egin zen.\nIberiar penintsulan bakarra eta Europan bakarretakoa da gaur aurkeztu duten bisontearen garezurra. 18.000 urte ditu eta Mutrikun aurkitu dute. Gipuzkoako Foru Aldundiak berreskuratu du, Aranzadiren laguntzarekin. Balio izugarria du, adituen esanetan.\nTamaina handiko bisonte espeziea da, 800 bat kilo izango zituen. Adarrak ere ederrak; aldenik alde ia metro bat. Garezurra apurtu zitzaion tranpan erori eta gainean harri haundi batek jota.\nMutrikuko leize zulo batean erori zen duela 18.000urte. Garai hartan, azken glaziazio aroan, Euskal herriko klima hotzetan bizi ziren animalietako bat zen, Estepako bisonte edo Bison Priscus izenekoa. Klima aldaketarekin desargertu egin zen gero, eta orduz geroztik dezente txikiagoak dira ezagutu diren bisonteak.\nAltamirako margoetan agertzen den bisonte mota bera da. Azkoitiko Munibe Taldeko kideek Mutriku aldean egindako indusketetan agertu zen, Kiputz 9 aztarnategian. Zulo berean, Bisontearen garezurraren ondoan beste 12 mila hezur jaso dira. Garrantzi handiko aztarnategia izan da paleontologoentzat. Honelako bisonte bakarra aurkitu dute, baina leku berean beste 48 orein , 23 elur orein , 18 bisonte eta lehoi kume bat topatu dituzte.\nDuela 5 urte topatu zuten, eta luze jo du atalak ikusteko moduan jartzeak. Jaurlaritzaren esku geratuko da baina Gipuzkoako Foru aldundiak Irungo Gordailu zentroan, jendeak ikusi dezan jar dezaten eskatuko du.


Altzako hilerriaren sarreran lanean ari diren makinak kaltetu dituzte - Irutxuloko Hitza : Irutxuloko Hitza\nAltzako hilerriaren sarreran lanean ari diren makinak kaltetu dituzte\nDonostiako Udalak jakinarazi duenez, ezezagunek hainbat kalte eragin dituzte aste hauetan Altzako hilerriaren sarreran lanean ari diren makinetan. Urriaren 12ko zubian gertaturikoak salatu ditu\nMiguel Angel Diez Hiri Mantenimenduko zinegotziak.\nJaiegunak pasata, makinak kaltetuta topatu dituzte langileek. Dumperren eserlekua eta motorra erre dira, eta ez dute balio. Hala eta guztiz ere, lanen epeei eustea espero du udalak, Santu Guztien egunari begira bukatzea espero dutelako. Enpresak salaketa jarri du gaur goizean Ertzaintzan.


Miren Nogales Sagartzazu: “Zestoako eskolan hasi zitzaidan antzerki mundua gustatzen” | danbolin\nMiren Nogales Sagartzazu: “Zestoako eskolan hasi zitzaidan antzerki mundua gustatzen”\nEzberdinak gara oso, baina ederki ulertzen gara elkar. Hogeita hamar urtean asko bizi izan dugu elkarrekin, ume-umetako laguna dut Miren Nogales. Aspaldiko partez elkartzeko aukera izan dugu elkarrizketa honen aitzakian. Autoa hartu eta Donostia aldera abiatu naiz. Farandulako atea Jon Sagartzazuk ireki dit, zestoarrak nagusi kapitalean! Ordu erdi bat egon behar izan dut Mirenen zain, eskerrak ezagutzen dudan! Kamerinoko ispilu aurrean eseri gara, Jonek prestatutako txokolatezko browniea platerean hartuta. Berriketan hasterako ezkutatu dugu, goxoa benetan!\nMirenek harro erakutsi dit nola duen jarrita apal gainean elkarrekin mahai tenisean irabazi genuen Euskadiko txapelketako kopa. Haurtzaroa eta nerabezaroa kasik eskutik emanda bizi izan genituen, baina Miren antzerki ikasketak egitera Madrilera joan zenean, bakoitzak bere bidea hartu genuen. Beti gogorarazten dit ez dudala lotsarik: “Zazpi urte Madrilen pasa eta azken egunean etorri zinen bisitan”. Distantziak, urteek… harremanak aldatu ohi dituzte. Gure kasuan, hilabeteak elkarren berri handirik izan gabe pasatzen baditugu ere, elkartzen garenean denbora igaro ez balitz bezala izaten da. Oraingoa, ordea, arraroa izan dela onartu behar dut: ni kazetari, hura aktore.\nInoiz ez nuen usteko kamerino bat partekatuko nuenik zurekin.\nHalaxe da bai, hementxe gaude argi denak piztuta.\nFarandulako kamerinoan gaude. Konta iezaguzu zer den Farandula.\nEspazio gastronomiko-kulturala da. Taberna eta jatetxea daukagu alde batetik; eta bestetik, mikro antzerkiak egiten diren hiru areto txiki. Espazio berean dago guztia, baina aldi berean bereizita. Etor zaitezke tabernara zerbait hartzera, baina antzerkirik ez ikusi, edo alderantziz, edo biak batera: zerbait hartu antzerkia ikusten ari zaren bitartean.\nEta espazio honen kudeaketan ari zara lanean, ezta?\nHori da. Espazio kulturalean, gehienbat. Eta hor ari gara gauzak berritzen, egoera honetan uzten digutenarekin ahal duguna egiten. Hortxe, borrokan.\nBaina kudeaketa lanez aparte, areto txiki horietan antzeztu ere egin izan duzu.\nBai, hala da. Hemen hiru antzezlan egin ditut. Niretzako mikro antzerkiak masterra bezala dira. Espazio oso txikia da, oso gertu zaude publikoarengandik eta momentuan irteten denarekin aurrera egin behar da. Hartu-eman azkarra izaten da. Hamabost minutu horietan familia txiki baten pareko zerbait sortzen da, aurpegiak aurrez aurre ikusten dituzu.\nGarazi Larrañaga, Begoña Gaztañaga, Amaiur Aristi eta Miren Nogales Zestoako eskolan, Hiru Urteko gelan.\nGogoratzen al duzu zer oholtzatan antzeztu zenuen lehen aldiz? Uste dut momentu haren froga ekarri dizudala.\nHala, hala, hala… Keba! Ez nintzen akordatzen horrekin. Hau zer da Zestoako eskolakoa, ezta?\nBai! Hiru Urteko gelan gaude, eta gure amak esan dit Ibonen Ametsa izena zuela antzezlanak.\nAi ama… eta gu zer gara ametseko aingerutxoak? Kar, kar, kar! Ederra tankera… Ni orain nagoen bezala, pijama ematen duen txandalarekin. Gu biok beti bezala txiki-txikiak.\nEta gero hamaika-hamabi urterekin kultur etxeko aretora egin genuen salto!\nBai, horrekin akordatzen naiz, Kontxi Eizagirrerekin. Nik amona xaharraren papera egin nuen. Ba, niri hor, Zestoako eskolan hasi zitzaidan antzerki mundua gustatzen. Gogoratzen naiz amona xahar horri tik bat jarri niola, eta publikoaren erreakzioarekin eta txaloekin adrenalina sartu zitzaidan. Hainbeste bete ninduen… aktorea izan nahi nuela, orduan esan nuen.\nOrduan, Zestoako eskolan antzerkia landu izanak bultzatu zintuela mundu horretara esango zenuke?\nBai, bai. Horri esker hasi nintzen, eta, baita ere, Amancay lehengusuak antzeztutako Don Quijote obrari esker. Madrilera joan ginen ikustera, eta liluratu egin ninduen. Orduan baieztatu nuen antzerkia egin nahi nuela.\nNerabezaroa elkarrekin bizi izan genuen eta ederki gogoratzen dut Madrilera begira jarri zinela segituan, eta horretarako prestatzen hasi zinen.\nDBHn eta batxilerrean Donostiara etortzen nintzen larunbat goizetan antzerki eskolara. Oso gustura ibiltzen nintzen, oso oroitzapen onak ditut. Madrilera joan nahi nuen, baina ez nekien hango mundua nolakoa zen. Nik antzerkia nahi nuen, eta batxiler ikasketak bukatu eta gero, selektibitatea amaituta, Madrileko eskolara sartzeko frogak prestatzen hasi nintzen.\nGogoratzen naiz Zestoako kuadrilla nola etorri ginen Donostiako Antzoki Zaharrera zu ikustera.\nAi ama, egia! Asko etorri zineten. Los ochenta son nuestros antzezlana egin genuen. Ze ondo pasa nuen! Etorri zineten, e?\nEta azkenean, Zestoako Erdikaletik Madrilera.\nMiren Nogales EITBko Joseba Argiñanoren programan Pikuak web seriea aurkezten.\nBai, salto handia izan zen. Nik beti esaten nuen hiri handi batean bizi nahi nuela. Hasieran, Bartzelonara joatekotan ibili nintzen, iruditzen zitzaidan errazago konektatuko nuela hiri horrekin; Bartzelonako jende asko ezagutzen bainuen eta haiekin oso ondo konpontzen bainintzen. Hango eskolan, ordea, katalana behar zen, eta nik, eskolara sartzeko frogen aurretik, ez nuen denborarik hizkuntza ikasteko. Beraz, Madrilera joatea erabaki nuen. Eta han joan nintzen antzerki eskolara sartzeko frogak prestatzera hemeretzi urtetxorekin, bakar-bakarrik.\nZoramena da Madril. Lehenengo urteak ez ziren errazak izan. Beti ondo nagoela esaten duen pertsona naiz, baina Madrilen sentitzen zara beti jendearekin, baina aldi berean bakarrik.\nDenera sei bat urte egin zenituen ezta?\nZazpi, zazpi, zazpi urte.\nZehazki zertan ibili zinen?\nLehenengo lau urteetan ikasten. Aurrenengoan, antzerki eskolara sartzeko prestatzen, eta, jarraian, hiru urteko ikasketak egin nituen. Gero, laugarrenean, ikaragarrizko zortea izan nuen. Izan ere, ikaskide eta lagun on baten amak, Inma Chacon narratzailea eta poeta, antzerkia idatzi zigun, eta Gracia eta Sole Olayo izan genituen zuzendari. Haiek dioten moduan, antzerki horri esker, bizitzaren antzerkia ikasi nuen. Asko ikasi nuen haiekin eta oraindik harreman handia dut.\nBa, gero egoera zaila eta gogorra. “Ikasketak egin ditut eta orain zer?” esaten nuen. Castingak egin, agentzian izena eman, agentea bilatu… Oso mundu basatia da: harri bat altxatu eta hogeita hamar mila aktore irteten dira, txikia sentitzen zara. Gurasoek esan zidaten Madrilen ezer egin gabe ezingo nintzela egon. Antzerkitik bizitzea oso zaila da. Orduan, tabernan hasi nintzen lanean.\nBarra atzean aritzea ere egokitu zitzaizun orduan!\nNik ez nuen handik alde egin nahi, beraz, tabernara. Bat-batean Madrileko Gran Via kaleko taberna batean sartu nintzen, ezer ere jakin gabe. Nagusiari ez nintzela inoiz horretan aritu esan nion, baina astebetean ikasiko nuela. Baietz, kontratatuko ninduela erantzun zidan, baina ikasita agertzeko.\nEta astebetean ikasi zenuen?\nEtxepeko tabernara joan nintzen, niretzat gurasoak bezala ziren jabeak, eta “Paco, Marisa, me teneis que ayudar, tengo una semana para aprender todo sobre un bar!” esan nien. Horrela, ia zoratu nintzen astebetean, eta han joan nintzen Gran Viara. Negar asko egin nuen, gogorra egin zitzaidan, baina oso esperientzia aberatsa izan zen tabernakoa.\nMadrilen antzerkia eta beste gauza asko ikasi zenituen ezta?\nBizitzaz asko ikasi nuen. Bakarrik egoten, lagunak egiten. Hango familia ere egin dut. Bestalde, oso zaila izan zen ikustea hemengo familiarengandik eta lagunengandik banatzen ari nintzela. Lehengo talde horretako kide izatea uzten duzu, hasieran bai, baina gero zaila da mantentzea. Bikotekidea ere hemen nuen orduan, eta horrelako harremanak zailak dira. Aldi berean, egoera hark asko lotu ninduen orduko bikotekidearengana eta baita lagunengana ere. Konturatzen zara zein dagoen zurekin eta zein ez, eta norekin egon nahi duzun eta norekin ez.\nEta, azkenean, Euskal Herrira itzultzea erabaki zenuen.\nUda zen, tabernan lanean nenbilen, eta Madril udan infernua da. Orduan osaba Jon (Sagartzazu) eta Farandula irekitzekotan ziren, eta ea animatuko nintzen haiekin lan egitera galdetu zidaten. Baietz esan eta etorri egin nintzen.\nEuskal Herrira bai, baina Zestoara ez.\nPare bat hilabete pasa nituen Zestoan, baina hiritik herrira itzultzea ez da erraza. Nik bolada batean Donostian bizitzeko gogoa nuen, beti gustatu izan zait hiria, aukera sortu zen eta hona etorri nintzen. Kontuan hartu behar da, orduan, Madrileko bikotekidea nuela eta hura ere Euskal Herrira etortzekoa zenez, pentsatu genuen Donostian errazago moldatuko zela.\nEta hemengo kapitalean ondo?\nOso gustura, baina hemen ere lagunak egiten hasi behar izan nuen, beste giro bat, dena beste era batekoa berriro.\nDenok dakigu antzerki mundua ez dela erraza. Hara eta hona ibili zara, baina lantxo batzuk egin dituzu ezta? Nik buruan daukadan lehenengotakoa da Izarren argia pelikulan figurante moduan joan zinenekoa. Ederki gogoratzen ditut jantzi zenuen soineko urdina eta zure bi trentzak.\nBai, bai, nik ere ederki gogoratzen ditut. Ba, hori Madrilera joan aurretik izan zen. Koioten geunden asper-asper eginda, eta norbaitek esan zuen Azpeitian pelikula baterako castinga zegoela. Froga egitera joan eta egun batzuetara deitu zidaten lauzpabost egunetarako, eta, azkenean, hogei egin nituen. Kristoren beroa pasa genuen eta egunero arropa berarekin gu! Kar, kar, kar! Saturrarango kartzelako emakumeen papera egin genuen. Denak emakumeak ginen, neu gazteena. Tarteka soldadu papera egitera mutil batzuk etortzen ziren eta orduan bai pozik gu! Aurpegi berriak behar genituen.\nBa, izenburuak gogoratzen ez naiz oso abila, baina batzuk esatekotan: Si, vale, vale chao; Tacones enanos eta El ascensor antzezlanak; Pikuak web seriea, eta film labur batzuk ere egin ditut.\nEta zer nahiago, antzerkia edo kamera aurreko lana?\nAntzerkia gehiago gustatzen zait, askoz ere gehiago. Publikoa hor daukazu eta sentsazioak bereziak dira, zuzenean aritzen zara eta inoiz ez dakizu nola irtengo den, publikoak nola erantzungo duen. Baina egia da Pikuak web seriea grabatzean oso ondo pasa nuela, eta nahiko nuke berriz kamera aurrean lan egin. Telesailen bat egitea gustatuko litzaidake, ikusteko zer den pertsonaia bat antzeztea eguna joan eta eguna etorri, horrek dakarren guztiarekin.\nEgia al da antzerkia terapia izan daitekeela?\nBai, halaxe da, bai egitea, bai erakustea; orain haurrei antzerki klaseak eskaintzen ari naiz. Niri energia asko ematen didate ikasleek. Egun oso txarra izan eta klasetik beste animo batekin irteten naiz. Antzerkia egin eta erakusten dudanean, lasaitu eta indartu egiten naiz.\nEta zer moduz umeekin?\nMiren Nogalesek eta Naiara Arnedok Farandulan egin zuten Tacones enanos antzerkiaren kartela.\nBa, esan dizut, asko laguntzen didate. Gaur, adibidez, ezkerreko hankarekin esnatu naiz, dena beltz ikusten nuen. Klasera joan naiz, umeen pare ibili naiz, arazo denak kanpoan utzi ditut eta orain beste bat naiz. Lanetik irten naiz, tortilla pintxoa eta Coca Cola hartu ditut eta pentsatu dut: “Ederki bizi naiz, ba!”. Hiru ordutan kristoren aldaketa egin dut eta dena, gustatzen zaidana egin dudalako, eta hortik bizi naizelako, ahal dudan heinean.\nBa, hemen, Donostian. Ibai Ikastolan nabil, Lehen Hezkuntzako haurrekin eta gero Farandulan helduekin.\nOrain, zorionez, irekita dago Farandula, baina kolpe gogorra izan da pandemiarena zuentzat ezta?\nOso, hala izan da bai ostalarientzat, bai espazio kulturalentzat, eta gureak biak jasotzen ditu. Hemen areto txikiak ditugu eta edukiera murriztuta ez da errentagarria antzerkiak antolatzea, beraz, geldirik gaude. Tabernaren edukiera ere mugatuta dago, bezeroak gutxitu dira, baina gastuek hor jarraitzen dute. Momentu zailak bizi izan ditugu, eta uste dut egoera are gogorragoa etorriko dela.\nEtorkizun beltz samarra, beraz.\nJendea larri badabil gastuak gutxituko ditu eta kultura ez da lehentasuna. Krisi handia etorriko da eta beldur handia dut. Oraindik ez dakit antzerkiak irekiko ditugun. Tabernan, gutxiago bada ere, jendeak kontsumitu egiten du, baina antzerkian… Buelta eman nahian gabiltza, egoerara egokitutako ekitaldi berriak antolatzen eta alternatibak sortzen.\nEta bukatzeko, egoera zail hau momentu batean alde batera utzi eta zure bizitzako gidoia idazteko aukera izango bazenu?\nUau! Ba, oraintxe bertan diru sarrera finkoa izatearekin niri gustatzen zaidan lanean, konformatzen naiz. Nahiko nuke telesail batean lan egin, gustatzen zaidan pertsonaiaren papera antzezten eta ondo sentiarazten nauen lan taldearekin.\nPrevious Article Positiborik ez dute zenbatu aste honetan Zestoan\nNext Article 16 haurrek lehen jaunartzea egin dute gaur eguerdian


Saint-Avit-Frandat - Wikipedia, entziklopedia askea.\n43°58′40″N 0°39′07″E / 43.9778°N 0.6519°E / 43.9778; 0.651943°58′40″N 0°39′07″E / 43.9778°N 0.6519°E / 43.9778; 0.6519\nCastéra-Lectourois, Lectoure, Sainte-Mère eta Sempesserre\n52 (%53.6) 47 (%48.5)\nSaint-Avit-Frandat (frantsesez eta ofizialki: Saint-Avit-Frandat) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 97 biztanle zituen.\n2007an Saint-Avit-Frandat udalerrian erroldatutako biztanleak 110 ziren. Familiak 42 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 17 seme-alabarik gabeko familiak ziren eta 17 seme-alabak dituzten bikoteak ziren.\n2007an 54 etxebizitza zeuden, 40 familiaren etxebizitza nagusia ziren, 8 bigarren erresidentzia ziren eta 5 hutsik zeuden. 52 etxeak ziren eta 2 apartamentuak ziren. 40 etxebizitza nagusietatik 28 bere jabearen bizilekua ziren, 9 alokairuan okupaturik zeuden eta 3 doan lagata zeuden; 3 etxek hitu gela zituzten, 12 etxek lau zituzten eta 25 etxek bost zituzten. 12 etxek euren parking plaza propioa zuten azpian. 22 etxetan ibilgailu bat zegoen eta 18 etxetan bat baino gehiago zituzten.\nSaint-Avit-Frandat udalerriko biztanleria-piramidea 2009an .\n2007an lan egiteko adina zuten pertsonak 65 ziren, horien artean 56 aktiboak ziren eta 9 inaktiboak ziren. 56 pertsona aktiboetatik 54 lanean zeuden (36 gizon eta 18 emakume) eta 2 langabezian zeuden (2 emakume eta 2 emakume). 9 pertsona inaktiboetatik 2 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.\n2007an zeuden 10 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 informazio eta komunikazio enpresa zen, 1 higiezinen enpresa zen eta 2 zerbitzu enpresak ziren.\n2000. urtean Saint-Avit-Frandat udalerrian 8 nekazaritza-ustiategi zeuden.\nSainte-Mère (3,5 km)\nCastéra-Lectourois (3,6 km)\nSempesserre (4,6 km)\nCastet-Arrouy (4,7 km)\nLectoure (5,4 km)\nPlieux (6,9 km)\nL'Isle-Bouzon (7,9 km)\nSaint-Martin-de-Goyne (7,9 km)\nBNF: 15255950g (data)\nOrriaren azken aldaketa: 16 urria 2021, 06:08.


Usteltze digitalaren mehatxua – Sarean\nUsteltze digitalaren mehatxua\nBy Jabi Zabala | 2004/07/21\nEgun digitalizatzea da joera, testuak, artea… Jakintza oro datu bihurtu, eskaneatu, digitalizatu behar ditugu gal ez daitezen, informazio hori aldaezin, urraezin bihurtzeko. Zeroak eta batak erabateko konponbidea bailiran aurkezten zaigu digitalizazioa… Baina nork bermatzen digu egun euskarri digitalean daukaguna 50 urte barru irakurgarria izango dela?\nBruce Sterling idazleak Digital decay edo usteltze digitala goiburuarekin bataiatu duena fenomeno garrantzitsua da. Izan ere, bizi gaituen informazioaren gizarte honetan inoiz baino neurri handiagoan daukagun horixe informazioa artxibatu beharreko ondare handia da, gero eta handiagoa.\nDigitalizazioa ei da irtenbidea, aurreko ondarea gordetzeko ere modurik onena dela argi daukagu. Gainera, digitalizatutako testuen kasuan, moldagarriak dira, kopiatu, pegatu eta aldatu daitezke testu zatiak nahierara. Baina egun dena digitalizatzen da: telebista, arkitektura, diseinua… Egungo sorkuntza ordenagailuetan gordetzen da.\nBaina informazio digitala ez dago desagertzetik libre. Areago, bere ustelkortasuna paperezko testu batena baino agerikoagoa izan daiteke oso urte gutxiren buruan. Materiagabea zaintzea eta ganoraz artxibatzea da gure gizarteak duen teknologia eta kultura erronka nagusia.\nGure ondorengoei utziko diegun ondare hori zein formatotan dagoen begiratu behar dugu eta iragan hurbila gogoratuz etorkizuna nolakoa izan daitekeen asma dezakegu. Duela urte gutxi lehendabiziko ordenagailuek zulatutako papera erabiltzen zuten informazioa gordetzeko, baina egun formato hartan gordetako ezer irakurtzeko gai den makinarik nekez aurkituko dugu, are zailagoa izango zaigu egungo ordenagailuetara pasatzeko modua aurkitzea.\nUrte hauetan informazioa gordetzeko beste hainbat modu aurkitu ditugu, oso denbora gutxian galdu direnak: zaratak grabatutako musika cassette arruntak, 5,5 hazbeteko floppy-ak, ondoren 3,5ko disketeak, CDak, DVDak eta flash memoriak azkenik. Kilobyte batzuk hartzen zuten hasieran eta egun ehunka Gigabyte gordetzeko ahalmena dute PCetarako azken disko gogorrek. Fisikoki ere iraungikorrak dira egungo euskarriak, DVDak kasu, ehunka urtera hel daitekeen paperezko liburu bat baino gehiago.\nBaina neurria eta euskarri fisikoa ez dira akaso faktorerik inportanteena, formatoa baino. Duela urte batzuk Windows-ik ez zuen PC hartan idazten nituen testuak WordPerfect programa erabiliz eta egun, artxibo haiek disketeetan gordeta eduki arren, nire egungo Mac OSean edo Windows XPan zabaltzeko lanak izango nituzke. Hasteko, egungo ordenagailu askok jada ez daukatelako 3,5 hazbeteko disketerarik eta, gainera, formatoak bihurtzeko programak ez dira guztiz fidagarriak, gehienetan ez baitute jatorrizko artxiboa ondo ulertzen.\nOrain, ikus dezagun zer nolako ondarea ari garen gure ondorengoei uzten: mpeg, jpeg, RealMedia, Power Point, Flash, HTML, Word, DivX, Excel, AutoCAD eta beste ehunka formatotan gordetako artxiboak, hemendik gutxira iraungita egongo direnak eta irakurgaitzak izan daitezkeenak. Egun Microsoft Windows-en nagusitasuna munduko gauzarik naturalena iruditzen zaie askori, baina 20 urte barru agian software librean oinarritutako sistema bat izango da nagusi eta zaharrenok bakarrik gogoratuko ditugu Word, Explorer eta horrelako programak. Sistema eragileak eta programak ez dira beste batzuekin bateragarriak, ezta sistema beraren aurreko bertsioekin ere. Gainera, ordenagailuak berak laster atzeratuta geratzen dira. Industriak berak gure lana suntsitzera edo laster irakurgaitza izango den euskarri batean gordetzera bultzatzen gaitu.\nZerbait gehiago dago, artxibatzea ez baita gordetze hutsa eta ez da neurri edo formato kontu hutsa ere. Artxibatzea gizakion ekintza da, aukeratzea eta sailkatzea eskatzen duena eta hori ordenagailuek ez dute oraindik ondo egiten, geuk egin behar dugu gure dokumentuekin eta horrek dirua eta denbora eskatzen du. Ganoraz osatutako artxiboak soilik izango dira erabilgarriak. Egun kantitatea hobesten da baina inork ez daki zer nolako neurria hartuko duten artxiboek hemendik gutxira eta informazioa nola aurkitu ahal izango dugun, bilaketa tresna aurreratuak eduki arren.\nZer materiagabearen galkortasunaren garrantzia argiro islatzen da webguneetan. Asko dira saretik betirako desagertu diren webguneak eta hemen kasuistika anitza dago. Batzuk ostatu birtuala ematen zion zerbitzaria desagertuta, betirako galdu ziren, gurean Eusnet zerbitzariaren kasua aipa daiteke, bere baitan hainbat webgune hartzen zituena.\nBeste batzuk, kontratua amaitu zelako, ez zuelako ordaindu edo beste arrazoiren bategatik desagertu ziren eta, gainera, segurtasun kopiarik ez zeukan egilearen ordenagailua hondatu zen. Webmasterrak pasahitza galdu zuen.\nWebgune askok, aitzitik, urteak daramatzate eguneratu gabe, ziberespazioan fosil digital bihurtuta. Baina horiek ere egunen batean desagertuko dira, sarea bere azala tarteka eraberritzen duen izaki biziduna baita.\nEgilea hil ostean, batek daki noiz arte, sarean geratu diren webguneak ere badira, Bixente Iriartek edo Larry Trask-ek eginikoak aipa daitezke. Egun batean zerbitzaritik desagertuz gero, inork beste nonbait gorde ezik, webgune horiek, euren informazioa, irudiak eta diseinua betirako galduko dira.\nDenbora gehiago sarean\nEAEko herritarrek denbora zertan ematen duten Eustatek eginiko azken inkestaren arabera, herritar bakoitzak, bataz beste, zazpi minutu ematen ditu sarean nabigatzen egunero, gero eta denbora gehiago. Gizonezkoek emakumezkoek baino hiru aldiz gehiago erabiltzen dute Internet. Hala ere, gizarte harremanetarako gero eta denbora gutxiago erabiltzen dute herritarrek, baita telebista ikusteko edo irakurtzeko ere. Otorduek, lan egiteak edo lanera joateak, berriz, lehen baino denbora gehiago kentzen digute.\nKaixo atariak euskaltegi telematikoa ezarri du sarean, internautek doan euskara ikasi ahal izan dezaten. Bereziki diasporarentzat prestatu du Kaixok, HABEren eta Udalbiltzaren laguntzaz. Frantsesa, gaztelania edo ingelesa ama hizkuntzatzat daukatenek hizkuntza horietan laguntza izango dute. Irudi eta soinuak erabiliz ikasi ahal izango dute ikasleek eta ikasitakoa erakusteko probak ere egiteko aukera izango dute. Besteak beste, hiztegia, esamoldeak, gramatika eta berriketa egiteko aukera dago 936 ikaslek izena eman duten teleeuskaltegi honetan.\nEuskal Encounter BECen\nBihar hasita eta igandera arte informatikazaleen urteroko topaketaren 12. edizioa izango da Barakaldoko BEC erakustazoka berrian. Lehenago Euskal Party zenak gero eta jende gehiago hartzen du eta aurten inoizko lekurik handienean izango da, Bizkaia Arena aretoan. Hitzaldiak, jokoen eta programazioen erakustaldiak, software librea, sareak, software librea, Linux, Gnome eta beste hainbat gai interesgarri jorratuko dituzte aurtengo party-an, bakoitzak bere ordenagailua eta bere jakintza bertara eramanda.\n← Haririk gabeko etorkizuna P2P sareak aktibismorako →\n4 thoughts on “Usteltze digitalaren mehatxua”\nRicardo Gómez 2004/07/23\nAspaldi irakurri nuen pasadizo bat zure postaren harira datorrena eta hona ekarri nahi nuena. Baina egunotan non irakurri nuen ezin aurkiturik ibili naiz. Azkenean, gutxi gorabehera zer gogoratzen dudan esango dizut, ea beste norbaitek nik baino oroimen hobea eta ordenatuagoa duen (oharra: ez da Platonen Fedon elkarrizketa, nolabaiteko antza badu ere):\nNonbait, idazkera asmatu zenean, asmakizun berria defendatzen zuen batek hala esan omen zuen: oroimena hauskorra da, eta gauzak erraz ahantz daitezke; gorde nahi ditugun hitzak idatz ditzagun harriaren gainean eta bertan denak betiko iraungo du.\nMende batzuk geroago, beste batek hala esan omen zuen: harria hauskorra da; erraz eror daiteke eta apurtu. Idatz dezagun papiroaren gainean eta bertan denak betiko iraungo du.\nGeroago hala esan omen zuen beste batek: papiroa hauskorra da; hezetasunak erraz desegiten du. Idatz dezagun pergaminoaren gainean eta bertan denak betiko iraungo du.\nBueno, hemen utziko dut, gehiago ez luzatzearren. Suposatu daiteke nola amaitzen den ipuina, ezta? Ala… ez du amaierarik?\nOrduan idatz dezagun bihotzaren gainean eta besteen gainean ere.\nPingback: sarean.com »\nPingback: sarean.com » Zergatik, zertarako idazten dugu?


Umeak fundazioa - Bizkaiko Campusaren ataria (UPV/EHU) - Información variada sobre la Fundación Umeak\nUmeak Fundazioaren hasierako orriaUmeak Fundazioaren hasierako orria\nUmeak FundazioaHistoriaHelburuakHezkuntza MailakLangileakZuzendaritza BatzordeaLokalakHistoriaHelburuakHezkuntza MailakLangileakZuzendaritza BatzordeaLokalak\nAraudiaOrdutegiaEgutegiaMoldatze DenboraldiaOsasunaJantziakElikaduraBeste BatzukOrdutegiaEgutegiaMoldatze DenboraldiaOsasunaJantziakElikaduraBeste Batzuk\nGurasoek klase orduak eta jantoki orduak moztea ekiditu beharko dute (Sartu baino lehen txirrina jo) baita eskolan epe luzeetan egotea sartzeko edo irteteko orduetan, honek umeengan nahasmena sortzen baitu.\n17:00 ordutik aurrera klaseak batuta egongo dira eta beraz umeek ezin dira jolastera sartu.\nEgunaren bukaeran klaseak batuta egongo dira. Hezitzaileek eta umeek egingo dute.\nEgoera berezi batengatik umeak eskola utzi behar ba du, gurasoek aldiz aurretik eskola abisatuko dute eta sarreran itxaron beharko dute.\nBakarrik eskolako langileek sar daitezke sukaldera eta bulegora.\nIragarki oholean elikadura aldaketak , batzarrak, antolakuntza eta abar iragarriko dira.\nUmeen arteko arazoak edota umeek eta hezitzaileen arteko arazoak elkarrizketaren bidez konponduko dira umearen ulertze ahalmenaren arabera. Bizimodu arauak sartzen hazteko erabiliko dira ere sortzen diren arazoak.\nEskolako guneen eta materialen erabilera zuzena erakutsiko zaie.\nOhiturak lortzeko lanetan lagunduko dute umeek.\nEtxetik jostailurik ez ekartzea gomendatzen da.\nAzken eguneratzea: 2010/01/26


EARTH: HIBERNACULUM ALBUM REVIEW - ALBISTEAK\nSeattle drone-metal talde mitikoak 2005eko itzulera bikaina jarraitzen du Hex edo Infernuko metodoan inprimatzea lau grabazioko abestien bildumako lau pistarekin eta taldearen ondorengo lanak dokumentatzen dituen DVD batekin. Hex Europako bira.\n2002an zurrumurruak zabaldu zirenean, Lurra, Seattle drone-metal talde mitikoa, etenaldi luze baten ondoren berriro sortzen ari zela, jarraitzaile legio bat behar bezala kezkatu zen. Taldearen oihartzun zuzia, hala nola Sleep eta Sunn0))) bezalako taldeek eraman bazuten ere, Dylan Carlsonek bakarrik zuen betiko metal akordearen giltza nagusia.\nIkusmina saritua izan zen: 2005. urtean norabide berriak aditzera eman zituen argitalpen batzuen ondoren Hex edo Infernuko metodoan inprimatzea benetako birsortzea izan zen. Carlsonen gitarra garbi eta bikainaren inguruan sortutako doinu bakarriz beteta, albumak haize mamuen hirietako eta ilargiak argitutako basamortuetako irudiak margotu zituen, eta post-rockari eta countryari metal eta drone bezainbeste zor zitzaien. Abesti askok Slint edo Mogwai-ren instrumentu zinematografikoak ekartzen zituzten gogora, baina Carlson-ek Zen moduko pazientziarako opariarekin. Ez dago hazkunderik, loraldirik edo loturarik: gitarra soil bat horizonte infinitu baterantz doa.\nhibernakulua Lurraren lehen argitalpena da ordutik hona, baina ez da historiaren ikasgaiaren jarraipena bezainbeste Hex. Lau pistako CDa biltzen du, Lurrean berritutako hiru doinu zaharrekin Hex estiloa, eta taldearen post- Hex Europako bira. Musikalki, agian ez da aurrekoarekin bat etorriko, baina Lurraren ipuina berreskuratzeko, hibernakulua liluragarria da.\nCDko lehen bi ebakiak dira interesgarrienak. 'Ouroboros Is Broken' 18 minutuko pista gisa hasi zen bizitzen Lurraren 1991ko estreinaldian Kapsulaz kanpoko erauzketa , Sabbath osteko haztegia, akorde lausoez eta makina itxurako danborrez beteta. Hibernaculum-en zortzi minutuko bertsioa motelagoa eta ameslariagoa da, Carlson-en 'canyon bends' itzal onarekin ikus daiteke Don McGreevy-ren baxu ikaragarriarekin eta Sun Anderson-eko Korg-ekin) Greg Anderson.\nBi pistak 'Coda Maestoso in F (Flat) Minor' hartzen du, Lurraren 1996ko 'pop' diskoko rocker erakargarria. Pentastar: Deabruen estiloan . Glaziar erritmoan motelduta, abestia basamortuko ispilu bihurtzen da, espero baino urrats batzuk beranduago izkinatuz. Denboraren ilusioa aspaldidanik da Carlsonen espezialitatea, eta hemen bere gitarraren sare izoztua airean zintzilik dagoela dirudi, azkenean Steve Moore-ren pianoaren soinu-piano distira ihintzarekin distiratuz. Lurrak uko egiten dio gailurrera edo abiadurari eraikitzeari, pazientzia bere saria izango dela uste du.\nAntzeko minimalismo batek markatzen du Seldon Huntena Drone barruan , joan den udaberrian filmatutako birako dokumentala. Carlsonen moteltasun hausnarketak zuzeneko metraje hipnotikoekin nahastuz, filmak ez du sekula presarik edo jauzirik egiten, Lurraren musikak bere kabuz hitz egin dezan. Bereziki argia da Hunt-ek abesti bereko emanaldi desberdinak mozteko hautua, tourra konposizio luze bat bezala sentiarazteko. Carlsonen ziztadek errebelazio polit batzuk eskaintzen dituzte - LaMonte Youngrekiko obsesioa, abandonatutako jarraipena Pentastar adar eta hari atalak sartuko lirateke, baina bere lerro onenak bere abesti onenak bezain sinpleak dira. 'Motel eta erraz egingo baduzu', dio bere harrijasotzaile aztoratuan. 'Ez da drona baino askoz motelagoa eta sinpleagoa izaten'.\nhaien maiestate satanikoek eskatzen dute\nandre ga ga cds\nmaitasuna ez zen inoiz hain ondo sentitu\nzergatik atxilotu zuten meeks\nmaria ez duzu printzerik negar egiten


pisu - Jerez de la Frontera (ronda este)\nErakutsiz 2.976 nongo 3.196 Jabetzak - PAG 248/267\npisu - Madrid (Argüelles) , Eraikitako azalera 70m2, 2 Gelak, 1 bainugelak, Igogailua, Kanpoko guztia.\nMerkataritza-lokala - Ourense (Centro) , Eraikitako azalera 67m2, 176m2, 1 bainugelak.\nIndustria-pabiloia - Madrid ( ) , Eraikitako azalera 260m2, 2 bainugelak.\nIndustria-pabiloia - Madrid ( ) , Eraikitako azalera 275m2, 2 bainugelak.\npisu - Salamanca ( ) , Eraikitako azalera 210m2, 5 Gelak, 2 bainugelak, Igogailua, Kanpoko guztia.\npisu - Sevilla (Luis Montoto - Santa Justa) , Eraikitako azalera 142m2, 3 Gelak, 2 bainugelak, Igogailua, Kanpoko...\npisu - Bilbao ( ) , Eraikitako azalera 142m2, 3 Gelak, 2 bainugelak, Igogailua, Kanpoko guztia.\npisu - Madrid (Prosperidad) , Eraikitako azalera 110m2, 4 Gelak, 2 bainugelak, Igogailua, Kanpoko guztia.\nIndustria-pabiloia - Madrid ( ) , Eraikitako azalera 130m2, 2 bainugelak.\npisu - Madrid (Goya) , Eraikitako azalera 65m2, 2 Gelak, 1 bainugelak, Igogailua, Kanpoko guztia.\npisu - Madrid (Almagro) , Eraikitako azalera 74m2, 1 Habitacion , 1 bainugelak, Igogailua, Kanpoko guztia.\nMerkataritza-lokala - Madrid (Azca) , Eraikitako azalera 43m2, 2 bainugelak.


Makulu | Iritzia | Berria\nHor egongo zen lehen ere ezkutuan. Baina jendaurrera noiz aurkeztu zen gogoan daukat. Artelan bat burutu eta egileak haren inguruko azalpenak ematen hasi behar izan zuenean. Elkarrizketak, prentsaurrekoak… izan ziren gaitzaren jatorri. Jakina, artea denotazio/ konnotazio joko-zelaian burutzen da, eta artistari ez zaio beti erraza gertatzen sakoneko asmoen berri ematea.\nHorren ondorioz hasi ginen «pixka bat» zoritxarrekoa inola ere ez zegokion lekuetan behin eta berriz entzuten. Zenbat eta urrunago lurretik zerua, orduan eta makulu premia handiagoa aterrizajerako. Margolan abstraktu baten bidez iraultza sobietarraren ondorengo ideologia katramilak azaldu nahi bazenituen, esplikatu egin behar zen hura jendaurrean! Antzezlan baten bidez arima eta gorputzaren arteko borroka islatu nahi bazenuen, azaldu egin behar zen hura jendaurrean! Eta orduan, beti makulu bera: pixka bat. «Margolan honekin azaldu nahi izan dudana da pixka bat…».\nNola «pixka bat»? Osotasunean azaldu nahi izango duzu bada, behin ahalegina egiten hasita! Eta ez da hizkuntzari dagokion gabezia. Ez hori bakarrik behintzat, gazteleraz ere egoera eta testuinguru bertsuan maiz entzungo baituzu «quería plasmar un poco» delakoa. Estuegia izango naiz akaso…


PB2000A-PB6000A Pertsonalizatua Aire bidezko hozte mota blokeatzeko makina Fabrikatzailea eta hornitzailea | Dongshen\nSPY90-SPY120 Etengabeko Aurre ...\nPB2000V-PB6000V Huts mota ...\nPB2000A-PB6000A Aire hozte ...\nPB2000A-PB6000A Airea hozteko moduko blokeak moldatzeko makina\nEPS blokeak moldeatzeko makina EPS blokeak egiteko erabiltzen da, ondoren, etxeak isolatzeko edo ontziratzeko xaflatan mozteko. EPS orriekin egindako produktu ezagunak EPS sandwich panelak, 3D panelak, barruko eta kanpoko hormako isolamendu panelak, beirazko ontziak, altzarien paketeak eta abar dira.\nEPS Aire hozte blokeak moldatzeko makina egokia da edukiera txikiko eskaerak eta dentsitate txikiko blokeak ekoizteko, EPS makina ekonomikoa da. Teknologia bereziarekin, gure Aire Hozte Blokeak Moldeatzeko Makinak 4g / l dentsitate blokeak egin ditzake, blokea zuzena eta kalitate onekoa da.\nMakina gorputz nagusiarekin, kontrol-kutxarekin, haizagailuarekin, pisatzeko sistemarekin etab.\n1. Makinak Mitsubishi PLC eta Winview ukipen pantaila hartzen ditu moldeen irekitze automatikoa, moldeak ixtea, materiala betetzea, lurruntzea, tenperatura mantentzea, airea hoztea, desmoldatzea eta kanporatzea.\n2. Makinaren sei panelak tratamendu termikoaren bidez egiten dira soldadura estresa askatzeko, beraz, panelak ezin dira tenperatura altuan deformatu;\n3. Moldearen barrunbea eraginkortasun handiko bero eroapeneko aluminiozko aleaziozko plaka berezi batez egina dago, 5 mm aluminiozko plaka, desmoldatzeko erraza den teflon estaldurarekin.\n4. Makinak presio handiko haizagailua ezarri zuen xurgatzeko materialerako. Hoztea aireztagailuaren konbekzio-airearen bidez egiten da.\n5. Makina plakak kalitate handiko altzairuzko profilekoak dira, tratamendu termikoa dutenak, indartsuak eta deformaziorik gabeak.\n6. Kanporatzea ponpa hidraulikoaren bidez kontrolatzen da, beraz, kanporatzaile guztiak abiadura berean bultzatu eta bueltatzen dira;\nMoldearen barrunbearen neurria\nKg / zikloa\nm³ / zikloa\n15kg / m³-ko edukiera\nMin / zikloa\nKonektatu karga / energia\nAurreko: SPB2000A-SPB6000A EPS erregulagarria den moduko blokeak moldatzeko makina\nHurrengoa: PB2000V-PB6000V Huts motako blokeak moldatzeko makina